text:
Ki tipo di kemadura tin?
Tin vários tipo di kemadura. E distinshon aki ta importante paso e tratamentu ta varia pa tipo di kemadura:
Kemadura di promé grado:
Ku un kemadura di promé grado e kueru no a sufri daño. E kueru ta kòrá, seku, doloroso i tin bia un tiki hinchá. Pensa por ehèmpel na un kueru ku a kima den solo.
Kemadura superfisial di segundo grado:
Ku un kemadura superfisial di segundo grado e kueru a sufri daño. E kueru ta kòrá, muhá i doloroso. Tambe e pashènt ta haña blar.
Kemadura profundo di segundo grado:
Ku un kemadura profundo di segundo grado e kueru klaramente a sufri daño. E kayente a haña chèns pa un tempu mas largu pa penetrá e kueru i klaramente tin un herida. E kerida ta kòrá/blanku, muhá i hopi doloroso. Akinan tambe e pashènt por haña blar.
Kemadura di terser grado:
Ku un kemadura di terser grado e herida ta blanku òf pretu, seku i e kueru ta manera kurtí. Ku un kemadura di terser grado kasi bo no ta sinti doló paso e nèrvionan den e kueru a keda afektá. Kemadura di terser grado mayoria bia ta surgi den kombinashon ku kemadura di promé i segundo grado.
Kiko e tratamentu pa kemadura ta enserá?
- ku tur kemadura bo por tuma remedi pa aliviá doló (paracetamol).
- ku kemadura di promé grado i ku kemadura superfisial di segundo grado e tratamentu ta konsistí di aplikashon di krema manera ‘after sun’ òf bodylotion.
- kemadura profundo di segundo grado òf di terser grado ta keda tratá pa e dòkter òf enfermero ku krema zilversulfadiazine òf gas vèt.
- blar grandi òf kibrá ta wòrdu kitá.
- un bakuna kontra tetanus. Esaki ta nesesario si bo a haña e bakuna aki mas di 10 aña pasá.
Kiko bo mes por hasi?
Hopi bia despues di 1 pa 2 dia bo mester bai hòspital òf serka bo propio dòkter di kas pa un kòntròl. E ora ei bo ta haña informashon i splikashon adishonal di kon bo mester atendé ku e herida.
En general ta konta lo siguiente:
- ku kemadura profundo di segundo i terser grado ta nesesario pa bo kambia e ferbant tur dia. Bo ta spula kita e zalfi ku awa. Despues bo ta buta krema nobo riba e herida.
- despues ku e herida a kura ta importante pa bo mantené e sikatris vèt ku krema.
- si e kemadura ta riba òf serka di un skarnir, bo mester move e skarnir aki djis despues di e kemadura. Moveshon ta prevení ku e skarnir ta bira steif.
- den e promé aña bo mester evitá solo riba e sikatris òf hunta e lugá di e sikatris bon ku krema di zonnebrand di faktor 20 òf mas haltu.
- ora e kemadura kura, e kueru por kishikí, trata di no grawatá.
Kua komplikashon por tuma lugá?
Un kemadura por haña un infekshon.
Riba término largu e siguiente komplikashonnan por tuma lugá:
- formamentu di sikatris;
- kontrakshon; dor di un kontrakshon kontinuo di tehido por pasa ku un òf mas skarnir ta krese kròm;
- limitashon den moveshon;
- pèrdida di sensibilidat; e kemadura a afektá e nèrvionan di sensibilidat chikitu. Dor di esaki e sentimentu na e kueru ta bira ménos òf kita kompleto.
Ki ora bo mester tuma kontakto ku un dòkter?
Keintura òf un herida kayente i kòrá ta e promé indikashonnan di un infekshon. Ta importante pa e ora ei bo tuma kontakto ku e dòkter na warda.
Mas informashon?
Pa mas informashon nos ta dirigí bo pa sala di emergensia kaminda bo a haña tratamentu òf pa bo dòkter di kas.


c: text/html

text:
ORANJESTAD, Aruba – Minister di Salud Publico, Cuido di Nos Grandinan y Deporte, Dr. Carlos “Alex” Schwengle a presencia e wega final di e campeonato 2016-2017 Division Honor. Minister Schwengle a duna pabien na ambos team cu a hunga fuerte y tabata busca pa bay cu e triunfo cas. Deportivo Nacional a bay cu e prome victoria, despues RCA a bay cu e victoria durante e di dos wega. Aunke cu tur 2 team tabata bataya fuerte na final Deportivo Nacional a bay cu e victoria di 3 wega, unda cu e hungadonan a cuminsa festeha desde stadion. Despues cu e wega a termina na stadion Guillermo P. Trinidad, e celebracion a continua na veld di Deportivo Nacional na Alto Vista. Aki Minister Schwengle a topa cu dirigente, team y fanaticonan kendenan a celebra cu despues di 10 aña e trofeo a bay Noord.
Home Uncategorized Deportivo Nacional a bataya te final pa bay cu e triunfo

robotstxt: allowed

filter: keep


text:
Business
CIBC FirstCaribbean ku donashon na Voedselbank
…..Miéntras ku e pandemia di Covid-19 a trese na kla e realidat tristu ku hopi den nos komunidat ta pasando aden, el a pone lus tambe riba organisashon i individuonan ku ta pèrkurá pa esnan ku ta den nesesidat, risibi e yudansa básiko pa nan por sobrebibí. CIBC FirstCaribbean ta rekonosé e esfuerso di e fundashon i komo muestra di sosten i enkurashamentu ta hasi un donashon na Voedselbank.Timba Engelhardt, Country Head di CIBC FirstCaribbean a hasi un donashon valioso i
Presidente di Voedselbank, Sheryl Losiabaar a gradisi profundamente pe gesto pasobra tin un oumento den e kantidat di sosten ku ta duna na komunidat i kual ta kontribuí den un forma signifikativo na bienestar di nos ko-suidadanonan durante di e pandemia.
Business
SÜRNAM TA NA KÒRSOU PA PARTISIPÁ NA TORNEO ABCS 2022!
WILLEMSTAD – E promé ekipo di Torneo ABCS a pisa suela di Kòrsou awe den oranan di mainta pa kontinuá ku e preparashonnan pa nan kompromisonan di djaweps binidero ora ku Torneo ABCS inisiá.
E selekshon di Sürnam a yega awe ku un delegashon di 25 persona pa kuminsá ku e trainingnan na Kòrsou pa nan partido di djaweps kontra Boneiru.
Aruba i Boneiru ku tambe lo partisipá na Torneo ABCS 2022, lo yega Kòrsou djaweps durante dia, pa sosegá i duna un bon presentashon mas lat durante nan enkuentronan.
Nos selekshon dirigí pa Lennox Mauris i Gersinio Constansia ya tin algun dia ta preparando pa saka nos kara i defendé e título di kampion despues di a bai ku e título máksimo aña pasá.
Den transkurso di e siman aki nos lo publiká e lista di nos hungadónan tantu pa nos selekshon senior komo nos selekshonnan di kategoria U-9, U-11 i U-13 ku tambe lo partisipá kontra Boneiru.
Manera ya nos a avisá e partidonan di nos selekshonnan hubenil i tambe e partido femenino lo ta kompletamente grátis miéntras pa esnan di senior mester paga solamente fl.5,-.
Por kumpora karchi na ofisina di FFK di 9’or di mainta pa 5’or di atardi nòn-stòp.
Dal bo kolónan di bandera i bin apoyá nos selekshonnan ku ta den akshon di djaweps 24 di novèmber pa djasabra 26 di novèmber den Stadion Rignaal ‘Jean’ Francisca.
Business
Puntuashon di nos muchanan den futbòl Ulandes…
This content is exclusive for members
Register or login to unlock this article
Business
CIBC FirstCaribbean ku donashon na Voedselbank
…..Miéntras ku e pandemia di Covid-19 a trese na kla e realidat tristu ku hopi den nos komunidat ta pasando aden, el a pone lus tambe riba organisashon i individuonan ku ta pèrkurá pa esnan ku ta den nesesidat, risibi e yudansa básiko pa nan por sobrebibí. CIBC FirstCaribbean ta rekonosé e esfuerso di e fundashon i komo muestra di sosten i enkurashamentu ta hasi un donashon na Voedselbank.Timba Engelhardt, Country Head di CIBC FirstCaribbean a hasi un donashon valioso i
Presidente di Voedselbank, Sheryl Losiabaar a gradisi profundamente pe gesto pasobra tin un oumento den e kantidat di sosten ku ta duna na komunidat i kual ta kontribuí den un forma signifikativo na bienestar di nos ko-suidadanonan durante di e pandemia.
Daily Nobo
Filis, Cubs, Arizona i Dodgers hopi interesá: Merkado pa Xander a kuminsá bira kayente…
Iran a keda eliminá i desapuntá su fanatikada
Argentina a logra pasa pa e otro buèlta
Manchester United a prepará un oferta pa Cody Gakpo
Gerardo Martino ta stop ku e selekshon mexicano
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Abogado Braam a gana kaso di NAf 2.206.846,25 pa Girobank
KORTE A KAMBIA SENTENSIA DEN E KASO DI MICHELANGELO PENIJN
KASO DI ÁMTENAR KU A HÒRTA PLAKA NA SOAW DEN KORTE.
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal6 days ago
Trinta indokumentado venezolano kier a drenta Kòrsou ilegalmente
-
Lokal5 days ago
Wes a kondená asesino di beibi den barika di su mama
-
Lokal6 days ago
Doño di tereno na Veeris kier a kobra Advent 2x pa mesun tereno


text:
Falta di sosten di likides na presupuesto di Kòrsou
Falta di sosten di likides na presupuesto di Kòrsou
Segun informashon ku ta keda suministrá tantu for di nos Minister di Finansas komo for di sírkulonan polítiko di Hulanda, Kòrsou no a haña sosten di likides. Awe 24 di sèptèmber 2021 a bira konosí ku Konseho di Minister di Reino a disidí di wanta e sosten di likides pa Kòrsou, supuestamente paso e konseho di Cft ta negativo i e data for di Kòrsou a yega lat.
Transparensia
Tantu aki komo na Hulanda nos ta nota ku polítikonan ta purba pone e problema aki den sapatu di otro of benté riba Cft. Pa nos komo pueblo por ta sigur ku polítikonan no ta tuma nos kabes abou a disidí den kuadro di e lei riba areglo di supervishon finansiero ku tur konseho di Cft mester keda publiká i poné riba nan website.
Intransparensia di konseho i desishon
Den kaso di sosten di likides, Konseho di Minister di Reino a disidí di pidi konseho di Cft riba e nesesidat di sosten di likides pa e paisnan. Esaki no ta un tarea basá riba e lei riba supervishon finansiero di Reino ku sí ta preskribí publikashon di e konsehonan di Cft. Nos no a nota tampoko, ku Konseho di Minister di Reino a regla publikashon di e konsehonan den kuadro di sosten di likides dor di Cft pa un i tur por tuma nota di dje.
Pues konsekuentemente tin un falta grandi di transparensia di e proseso pa yega na e tomo di desishon di Konseho di Minister di Reino riba petishonnan di e paisnan pa sosten di likides. Ta trata aki di sumanan kuantioso ku segun sifranan publiká ta papia di mas ku 1 miar florin ku e paisnan i nan suidadanonan lo mester bai paga bèk, amenos si Reino su konseshi papia i esakinan keda konbertí den ayudo i sosten, manera Statüt ta preskribí den artíkulo 36.
Pues di un forma skondí ta tuma desishonnan importante pa Kòrsou, sin ku nos na Kòrsou por verifiká kiko ta e argumentonan i splikashon i tambe e rekomendashonnan.
Kiko por tin den e konseho di Cft.
Nos di PIN a base di eksperensia den gobernashon ta floho pa kere ku sin mas Cft of kualke otro órgano di konseho ta duna un konseho negativo. I sigur kaminda den e organo di Cft tin tambe yunan di tera di tur e paisnan den Reino den Karibe. Por lo general konsehonan ta laga espasio pa e mandatario por sigui negoshá pa yega na otro i pues den e kaso aki pa duna maske ta un parti di e likides nesesario i hopi biaha tambe ta mustra kaminda tin nesesidat pa supstansiá e petishon of bin ku prueba of laga. E parti aki ta importante pa nos komo pueblo por komprondé kon i pakiko sierto desishon ta keda tumá i supstanshá. Pues transparensia komo parti di bon gobernashon.
*PIN ta úrgi gobièrnu pa transparensia *
PIN ta úrgi gobièrnu di Kòrsou pa den kuadro di e lei di ‘Landsverordening Openbaarheid van Bestuur‘ (lei LOB) para ariba ku e konsehonan aki ta keda publiká meskos ku tur otro konseho; of apliká segun nos lei LOB e transparensha nesesario.


text:
Publiká riba 31 Ougùstùs 2018
Willemstad – Prensa ta di gran balor pa Kòrsou den su totalidat. Prensa tin un ròl importante den formashon i edukashon di nos pueblo. Den kuadro di esaki gobièrnu ta felisitá tur persona ku ta laborá den prensa awe riba Dia di Prensa nashonal.
Prensa ta e plataforma i kanal ku ta brinda informashon di forma konfiabel, responsabel i hustu pa asina un komunidat kompletu risibí e informashon di un forma mas ophetivo posibel. E echo ku prensa ta un pilar importante pa un pais demokrátiko, ta laga nos mira ku nan trabou ta un instrumento pa formashon di opinion pa kada siudadano.
Alabes prensa ta kontribuí na desaroyo di idioma di un komunidat.
Awe riba dia di Prensa nashonal, Gobièrnu di Kòrsou un bes mas ta felisitá kada persona ku ta laborá den e área di prensa. Danki pa boso aporte balioso ku ta kontribuí na konstrukshon di nos nashon. Huntu nos ta sigui suministrá informashon transparente pa asina salvaguardá demokrasia di nos pais.
Por ‘download’ e komunikado aki: Komunikado dia di Prensa 01-09-2018
—
KOMUNIKASHON


text:
Kralendijk – Den siman di 24 te ku 28 di mei habitantenan ku a pasa nan promé angua kontra corona na sentro di bario, por bai pasa nan di dos angua einan tambe. Ta trata di 379 habitante di bario di Amboina, Antriol, Nort’i Saliña, Rincon i Tera Kòrá. Ora tabatin oportunidat pa pasa angua sin sita na luna di aprel i mei, nan a pasa nan promé angua kontra corona durante #BANBAKUNÁDENBOBARIO. Despues di e promé angua mesora nan a haña un sita pa e di dos angua.
Riba e siguiente dianan habitantenan di bario por pasa nan di dos angua entre 10:30 – 13:30.
Djaluna 24 di mei 2021 Sentro di bario Tera Kòrá
Djamars 25 di mei 2021 Sentro di bario Nort’i Saliña
Djárason 26 di mei 2021 Cocari, Rincon
Djaweps 27 di mei 2021 Sentro di bario Amboina
Djabièrnè 28 di mei 2021 Plasa Chicu Goeloe, Antriol
Na Kompleho Deportivo Jorge Nicolaas for di djaluna te ku djabièrnè habitantenan por pasa e siman akí nan promé angua sin sita for di 09:30 – 11:30 i for di 13:30 – 17:30 or.
Lesa tambe:
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
WILLEMSTAD- 6 di òktober 2017 – Resientemente KLM i Ofisina di Turismo di Kòrsou (CTB) a organisá e KLM Curaçao Roadshow kual a tuma lugá na Alemania. A bishitá e siudatnan Munich, Frankfurt, Hamburg i Berlijn kaminda a konta ku partisipashon di alrededor di 160 agente di biahe. Meta di e enkuentro tabata pa krea un eksperensia memorabel i ofresé e agentenan di biahe un oportunidat di topa representantenan di KLM i CTB pa elaborá riba strategianan di benta pa Kòrsou. A kòmbersá riba e portafolio di hotèl ku nos isla tin di ofresé i naturalmente e konekshon aéreo pa Kòrsou.
E agentenan di biahe ku a bishitá e enkuentro a keda yamá bon bini ku un kòktel di Blue Curaçao. Durante di e evento tantu KLM komo CTB a duna un presentashon. Tambe e agentenan di biahe por a partisipá na un tayer di traha kòktel kaminda nan por a krea nan propio kòktel usando likor di Blue Curaçao. E evento aki a keda di spònser pa Curaçao Airport Partners (CAP) i Curaçao Airport Holding (CAH).
Ademas e agentenan di biahe por a partisipá na un sorteo spesial den kual nan por gana un biahe pa Kòrsou pa 2 persona ku KLM i un estadia na Hilton Curaçao òf na Coral Estate. Na final di e evento, e agentenan di biahe a risibí un tas di Curaçao/KLM yená ku informashon ku lo yuda nan den e trabou di sigui bende Kòrsou komo destinashon turístiko den Karibe. Partnernan ku tabata parti di e roadshow ta: Avila Beach Hotel, Acoya Hotel Suites & Villas, Coral Estate, Floris Suite Hotel – Spa & Beach Club, Hilton Curaçao, Kontiki Beach Resort, Lions Dive & Beach Resort, Livingstone Jan Thiel Curaçao, Morena Resort, Papagayo Beach Hotel, Rancho El Sobrino Resort & Restaurant, Renaissance Curaçao Resort & Casino, Santa Barbara Beach & Golf Resort, Scuba Lodge Boutique Hotel & Ocean Suites i Sunscape Curaçao Resort, Spa & Casino.
Despues di Alemania, a sigui pa Hulanda na unda e KLM Open a tuma lugá. Durante 4 dia konsekutivo bishitantenan por a mira e mihó hungadónan di gòlf na Europa den akshon. Ademas di ta e expo di mas grandi den su sorto e ta konta tur aña ku un públiko grandi ku ta bishitá e expo pa por haña informashon serka e mihó destinashonnan pa gòlf. E torneo a tuma lugá na e kancha di gòlf, The Dutch na Spijk. Old Quarry Golf Course Curaçao, Santa Barbara Beach & Golf Resort, CAP, Amstel Bright, DolfijnGo i CTB a pèrkurá pa posishoná Kòrsou komo un destinashon perfekto pa tur ku ta buska un vakashon kombiná ku e deporte di gòlf.


text:
ORANJESTAD, Aruba
Parlamentario Endy Croes a splica cu a bolbe gara Mike de Meza y Mike Eman ta gaña. Nos por corda con Mike de Meza, Mike Eman y Alex Schwengle a fiesta cu e reapertura di Joe Laveist Sport Park na november 2015. E tempo aya ambos mandatario a gradici Lotto pa Deporte cu aparentemente lo a inyecta placa pa renoba Joe Laveist Sport Park.
Locual a resalta recientemente durante cu Parlamento a trata e rapport Bo Aruba siman pasa cu e rapport aki a dedica un capitulo na Joe Laveist Sport Park. Pa nos asombro a bin resulta cu tur e gradicimento di Mike de Meza y Alex Schwengle na Lotto pa Deporte pa haci como sifuera cu ta Lotto a renoba Joe Laveist Sport Park tabata falso y un engaño total na henter pueblo. Nos ta contento si cu Joe Laveist a wordo renoba pero ta rechasa e manipulacion y gañamento di Mike de Meza y AVP.
Den e rapport di Bo Aruba, Algemene Rekenkamer a constata cu Joe Laveist Sport Park a wordo drecha cu placa di FDA, esta Fondo Desaroyo Aruba pa un total di 3.8 miyon florin. Ningun caminda por a mira cu Lotto lo a aporta financieramente den e proyecto aki. Tristo ta cu Mike Eman, Mike De Meza y Alex Schwengle a manipula y gaña pueblo pa laga Lotto mustra bon y cu ta Lotto a inverti den e renobacion. Ta unda y ta ken a bay cu tur e placa di Lotto anto?
Claro despues cu desde 2012 a firma un contracto mafioso cu CBN unda a duna CBN 12 miyon pa aña den un contracto cu ta termina te 2031 (placa di pueblo), no ta resta placa pa inverti den proyectonan deportivo di Aruba. Adhunto prueba di rapport di Algemene Rekenkamer. Tambe nos lo pone 2 artikel di aña 2015 pa ilustra con manipulador y gañado Mike de Meza y Alex Schwengle ta. Hendenan asina nunca pero nunca mas por carga sosten di pueblo. Ambos ta politiconan mentiroso cu a bende Lotto. Dieptriest. Nan no ta integro, nan no ta transparente y nan ta mentiroso ten top!


text:
Den fin di siman na Centro Deportivo Franklin Bareño a cuminsa cu e apertura di weganan di futbol infantil y hubenil di Arubaanse Voetbal Bond (AVB). Ta trata di categorianan U5 te U20, cual weganan lo desaroya segun e schedule.
Diasabra e veld di Piedra Plat tabata yena di mucha, asina Harvey Clement, competition manager di AVB, a bisa. P’e federacion ta hopi importante pa e weganan continua y pa e hungadonan tin e oportunidad pa eherce nan deporte prefer. Esaki naturalmente ta importante pa nan sigui desaroya y pa specialmente e muchanan ta riba tereno. Mayornan a coopera hopi bon y ta teniendo cuenta cu e protocolnan pa locual ta COVID-19, pasobra tur tabatin nan tapaboca, hand sanitizer, mantenemento di distancia. P’e proximo diesdos siman lo sigui den e categorianan U5 y U7.
Nos ta contento di por mira cu e muchanan ta un biaha mas riba tereno y ta disfruntando di nan deporte. Esey ta loke kier, haci deporte den un forma mas responsabel cu ta posibel.
Directiva di AVB ta contento di por organisa e torneo aki despues di mester a para tur actividadnan di AVB na januari ultimo debi na e medidanan di gobierno, ing. Richard Dijkhoff a comenta. E president di AVB, ta contento pasobra un biaha mas bala ta lora. Despues di tur preparacion clumpiendo cu tur medida- y protocolnan cu AVB mester di cumpli cu nan, por mira un veld yen di mucha. E bunita di esaki ta cu ta na tres localidad, esta Centro Deportivo Franklin Bareño, Centro Deportivo Frans Figaroa y Guillermo Prospero Trinidad, dferente categorianan a cuminsa. E torneo ta brinda oportunidad na tur organisacionan pa den un forma responsabel cuminsa cu nan actividadnan y bin bek pocopoco, den locual nos tin custumber di tur diasabra tin compromiso pa hunga futbol.
E torneo aki tambe ta Brinda e muchanan y e hobennan e oportunidad pa ta bou di otro atrobe den un ambiente deportivo, den un competencia. Pa directiva di AVB ta di suma importancia pa por sigui pusha y organisa torneonan. Di e forma aki lo tene e animo, e interes tambe halto pa e mucha- y hobennan sigui practica e deporte di futbol. Loke nos ta experencia cu e pandemia, tur dia mester mira kico ta bay sosode. Deporte ta sigui, muchanan ta contento, mayornan ta contento. E torneo lo dura te juli unda cu e muchanan ta eherce e deporte cu nan stima.


text:
Diahuebs 21 di november Little Switzerland na Royal Plaza a celebra e apertura di e prome Victorinox Swiss Army lifestyle shop in shop den Caribe. Little Switzerland ya caba tabata bende e holoshinan pa dama y cabayero di e marca Victorinox Swiss Army, pero a dicidi pa expande e presencia di e marca na Aruba, cu e linea extenso di; travel gear, pocket knives y fragancia.
Calidad, funcionabilidad, innovacion y diseño unico ta loke ta diferencia e marca aki. Victorinox Swiss Army ta produci e productonan di calidad halto y awor esaki ta disponibel na Aruba tambe. Si bo ta buscando un regalo perfecto pa e temporada di Fin di Aña, bo por obtene esaki cu un bishita na Little Switzerland.


text:
Tur SBO di RK ta duna diploma rekonosé
Nos por garantisá ku e estudionan na Maris Stella SBO, Rk MTS, Frater Aurelio i Eligia Martir ta kuadra ku tur eksigensia i e diplomanan ta rekonosé. Nos a konstatá ku nos skolnan di SBO tabata sentro di atenshon den diferente korant algun dia pasá ku nòmber i fam. Nos ke gradisí pa e atenshon duná na nos skolnan. Tur alumno i mayor ta bon bini pa inskribí na nos 4 skolnan di SBO kualnan ta:
Maris Stella SBO, Rk MTS, Frater Aurelio i Eligia Martir. Paso tur e opleidingen na tur e 4 skolnan ta rekonosé. Nos por garantisá un diploma rekonosé. Ku orguyo nos por bisa ku nos skolnan ta traha inkansabel tur dia pa loke ta bon kaba bira mas bon. Tuma kontakto ku Eligia Martir si bo ke bai hasi un estudio rekonosé den e sektor di kuido i bienestar. E skol ta forma profeshonalnan integro, ku amor pa e trabou, ku empatia i ku e aktitut korekto pa ehersé e kuido nesesario. Nan “opleidingnan” ta tòp te hasta nan ta haña petishon di doñonan di trabou kaminda nan studiantenan ta kore stazje, pa nan duna e empleadonan tambe lès pa nan trahadónan por haña un diploma rekonosé. Tuma kontakto ku RK MTS si bo ke un “opleiding” den techniek ku ta rekonosé. Nan ta traha den estrecho koperashon ku kompanianan grandi kaminda e hóbennan por kore stazje.
Anto si bo ke bai den Horeca i Turismo, no tin riba Maris Stella SBO. Bo ta kòrda Kòki riba Kòki, awel bo mes sa. Tambe nan tin opleiding Brood en banket i opleiding pa pelukero. Diferente posibilidat tin pa bo.
Frater Aurelio su nòmber ta plamá tur kaminda komo un di e skolnan ku su hóbennan durante stage ta ekselá. Pa Administratie en Commercie, IT, secretarieel, juridisch etc, ta na Frater Aurelio mes bo mester ta. No tin riba dje.
Danki na kada personal di e skolnan di SBO ku ta traha duru i inkansabel.


text:
Reconociendo dje forma aki e poder y balor di hende muhe
Na caminda pa celebracion di Dia di Hende Muhe, e departamento encarga cu Desaroyo y Derecho di Hende Muhe esta CEDEHM, a organisa un mainta di encuentro y empoderacion di su team cu tin e tarea grandi pa keda lucha pa igualdad di genero.
Un bunita iniciativa unda cu di un manera informal a comparti cu otro. Durante e rato ameno aki a intercambia di vision y di opinion. E mandatario a bolbe expresa, cu e aña aki mester bira aña di CEDEHM, un departamento cu a wordo lanta a peticion di Nacionnan Uni. Un departamento cu tin e maneho di porta habri pa tur hende muhe cu ta desea conseho y apoyo den cualkier reto cu nan por ta enfrentando.
Empoderando e propio team di CEDEHM, mientras tanto a muda e departamento aki pa nan localidad nobo, un oficina hogar unda tur hende muhe y por cierto homber tambe por yega pa cualkier topico cu por ta di su preocupacion e momento ey. Bou di e mesun dak aki ta ubica Fundacion Pro Lechi Mama y Bon Nochi, Drumi Dushi cu tambe ta conta cu apoyo incondicional di e mandatario.
Tambe CEDEHM ta trahando riba su website ademas di tin un calendario di evento prepara pa 2020 pa empodera e hende muhe.
E mandatario a gradici pa e mainta confirmando su apoyo total na CEDEHM y a dispidi cu e reflexion como e unico hende homber presente: “Tur locual cu un hende muhe por, un homber no por!”. Un reflexion pa para keto na dje dunando honor y respet na e balor cu nos hende muhe tin refiriendo tambe na e etapa di reconstruccion cu Pais Aruba ta bibando na man di un gran prome minister cu ta Sra. Evelyn Wever Croes ta desplegando un trabou ehemplar.


text:
Benny Sevinger na apertura di su sede na Rancho:
“Boso ta e guia y nos ta ehecuta; esey ta e manera cu democracia ta trahando na Aruba awo”
ORANJESTAD – Color berde a inunda Avenida Alo Tromp diabierna anochi na momento cu lider, candidatanan y simpatizantenan di Partido di Pueblo Arubano, AVP a celebra hunto cu colega y amigo candidato Benny Sevinger, e apertura di su oficina na skina di e caya aki cu Weststraat. Sevinger a marca e anochi aki realisando un reconocemento na 10 baluarte di e bario di Rancho, y hunto cu Mike Eman y otro candidatonan a confirma su compromiso cu pueblo di Aruba pa sigui traha y haci un Bon Trabou.
Den su palabranan, Sevinger a cuminsa na recorda con 12 aña pasa, ora cu e oficina a habri pa prome biaha. E ocasion tabata uno dushi pero tambe poco marga, ya cu a tuma e batuta y e trabou over di un lider grandi cu a bay laga nos. Sr. Watty Vos, (dnp) a bisa nos “Esaki ta e caminda cu boso mester cana. Mi ta eyriba y mi ta guia boso,” Sevinger a bisa e grupo di miles di sostenedor cu diabierna anochi a bin pa comparti. E candidato a sigui menciona, cu di mes manera a bini hunto ocho aña pasa y despues cuater aña pasa. “Nos a para akinan y nos a cana hunto.”
E candidato a tuma e oportunidad pa yama danki na prome luga Dios pa tur su bendicionnan y guia, na lider di partido Mike Eman cu ta guia y pusha, na e bario di Rancho cu semper ta yuda, pero sigur tambe na su casa y yiunan cu ta wak’e djis un rato mainta, pero tin comprension cu e ta trahando pa futuro di henter un pueblo y di tur e yiunan di Aruba. “Cu hopi humildad y gratitud nos ta para boso dilanti pa hunto sigui cu e compromiso,” Sevinger a bisa cu emocion.
“Den tur skina di Aruba nos a cana; di San NIcolas pa Madiki, di Madiki pa Santa Cruz. Nos a cana pa sinti e dolor di e pueblo, pa sinti e necesidad di e pueblo. Nos a bisa ta basta! Basta cu un gobierno cu solamente un grupo tabata biba di dje, cu e placa di pueblo tabata bay den un solo direccion. Awe nos ta para aki paso nos ta duna cuenta cu placa ta bay pa pueblo, pa nos yiunan!”
Pero esey no tabata tur. E candidato di partido AVP y Minister di Integracion, Infrastructura y Medio Ambiente a reconfirma su compromiso bisando “Ainda falta. E trabou ta duro y e trabou ta grandi. Nos tin un ekipo cu mi ta orguyoso di ta forma parti di dje. Tur a aporta durante ultimo 4 aña. E no tabata facil, nos a traha duro y awe nos por duna boso e confianza, cu hunto nos ta sigui.” E ta duna hopi credito na vision y guia di lider di partido y Prome Minister Mike Eman. “Nos a wak kico a pasa den cuater aña, nos a wak unda e placa a bay. Nos ta mirando e barionan cu mester pone luz ainda, e centro di ciudad cu tabata bandona awo tin klinkers y tram. Awe tin prosperidad, awe nos ta mira e progreso. Hunto nos a traha pa e cambio, pero ainda falta. Laga nos sali awe cu e compromiso cu aki 70 dia nos ta bek aki pa celebra victoria di partido AVP.”
Benny Sevinger a conclui su discurso expresando un gratitud inmenso na e esnan presente, na e pueblo di Rancho, na e pueblo di Aruba y na Partido di Pueblo Arubano, AVP pa a dun’e e oportunidad di guia e pais. “Simpelmente no tin palabra pa expresa esaki. Boso nan ta guia y nos ta ehecuta. Esey ta e manera cu democracia ta traha na Aruba.” Sevinger a bisa.


text:
Tin persona cu na Aruba a yega di perde nan pia, man, brasa cualkier parti di nan curpa. Te asta nan bista. E parti di e comunidad aki ta keda na cas pa motibo di berguensa of nan no sa con pa acerca trampoline. Nan por practica nan skils y den un trabou por tin otro actividadnan cu por yuda.
“E ta importante pa nan ta keda activo, pa nan haci cosnan nobo. Nan self-esteem ta bira mas grandi y nan tin mas confiansa. E confiansa ta e sentiment importante di seguridad. Saca haci mas di nan talent, e ta bon pa evita nan cay den depression.”
Rumnit ta bisa una bes hende ta traha, e ta bira mas social si nan kier of no. Nan tin cu ‘interact cu nan colega’. Ta habri nan cosnan y siña cosnan nobo di un otro manera. Nan ta haya chens pa laga otro wak di nan mesun pensamento ‘nan ta wak mundo hopi otro cu nos’
E diferencia cu na Hulanda segun Rumnit ta cu nan ta biba bou di un guia. Hende ta wak pa nan un biaha pa siman si tur cos ta regla, manera pago di cuentanan, cas limpi, nan ta yuda cu cosnan basico pero pero casi un bida normal ‘nan tin nan mesun bida’. Apart di nan mayornan di e manera aki no ta strobe nan bida.
Di e forma aki nan ta haya e oportunidad di desaroya nan mes. E ta agrega cu mayornan por malcria y ta pone cu e mucha/ hoben/ adulto no ta crece of desaroya manera mester ta den casonan asina.
E ta bisa cu tin mas fundacion cu por yuda si den caso e persona no ta apto pa bay traha pero asina e por participa den otro cosnan cu keda sera na un cas. “E sistema ta cu e ta keda controla, e ta keda paso e luga ta limita, tanten mi ta kere nan tin potencial pa bay traha, e ta keda na trampoline. Sea nan tin balor adicional pa keda paden of bay traha un trabou pafo.”
Tin cu a bay colegio of studia pero cualkier circumstancia ta haya awo cu limitacion por ta cu ciego of sordo. Trampolin ta un nivel mucho abou pa nan. Pa e motibo aki no por adapta na su clientenan. E persona por traha y tin contacto regular cu e cliente y e compañia pa controla den e proceso e no necesariamente mester ta na trampolin.
Segun sr. Rumnit tur cos ta tuma tempo, tambe mester tin pasenchi pa splica tur cos bon. “Bo por haya un cliente cu ta traha bon awo pero por faya depsues. E ta tuma nos tempo y cuminsa cana. E no ta bon pa nan cuminsa di biaha. E ta haya algun tempo pa fula tera, y wak prome cu bisa cliente mane bay traha.”
El a bisa cu e personanan mester ta habri y creative pa nan keda traha cu e clientenan. Nan mester tin e balentia y durf di nan compañia. “Nan por acerca na ami pa cualkier pregunta. Mi tin e experiencia di locual mi ta haci. Ami ta kere e lo logra, esey ta mi pensameto.


text:
K Kòrsou tabata tin: 1: katibu di kas 2. katibu di fishi 3. katibu di kunuku E katibunan di kas tabata sòru pa e shon biba bon. E muhénan tabata kuida kas, strika paña, kushiná, laba paña, kuida yu (yaya) i sirbi e shon. E katibunan di fishi mester a drecha tur kos na kurpa…
W West Indische Compagnie tabata un kompania ku a haña monopolio di Gobièrnu Hulandes pa hasi komersio den India Oksidental, kolonisá paisnan, hiba guera i sera pas den regionnan na nòmber di Hulanda i pa Hulanda. E poder di e kompania aki tabata masha grandi. Johan van Walbeeck i Pierre Legrand a apoderá di Kòrsou…
R Rebeldia kontra e situashon di sklabitut a manifestá su mes na diferente manera. Hòrtamentu di propiedat di shon, traha poko poko na un manera kamuflá komo bòikòt, suisidio etc. Ta konosí ku katibu a kometé suisidio na un baranka na Hato na nortkant dor di bula na laman, pero tin algun kaso ku no…
E E industria petrolero a trese hopi kambio pa Kòrsou. Na Venezuela nan a diskubrí masha tantu petrolio. Na aña 1916 a keda funda Curaçaose Petrolium Maatschappij. Na 1920 i 1930 tabata tin un imigrashon grandi, pa motibu ku Shell a establesé su mes na Kòrsou. Mayoria kunukero a laga su kunuku pa bira obrero…
D Despues di emansipashon esnan ku tabata sklabisá a keda den un posishon inferior den sosiedat. E grupo aki a forma barionan manera Westpunt, Kenepa, Barber, Lagun, Boka Samí, Montana, Ma Luisa , Weto etc. Den e barionan aki nan a dediká nan mes mas tantu na plantamentu i piskamentu. E otro parti a bai…
D Den añanan ‘60 e situashon na Kòrsou no tabata benefisioso pa e pueblo. Un terser di poblashon tabata biba bou di liña di pobresa. Ora bo kompará e entradanan anual, por a konkluí ku 120 salarionan di e personanan den tòp tabata 80 biaha mas ku e salario di esnan bou liña di pobresa.…


text:
Curacao – E homber G.de P. a keda sentensiá awe den Korte na un kastigu di 6 luna prison kondishonal, 3 aña proeftijd i un kastigu di trabou di 180 ora. Esaki pa “medeplegen vuurwapenbezit”.
Ta trata di un kaso di 5 di oktober 2013 na momentu ku polis durnate un entrada hudisial a bin haña 3 arma di kandela den un kamber di kas di G. de P. Tabata den e investigashon “Scorpio”.
###
Curacao – Konforme demanda di OM vrijspraak pa U.G.M. pa homesidio i 12 luna prison di kual 9 kondishonal ku 3 aña proeftjd pa poseshon di un arma di kandela ilegal.
Ta trata e kaso di Kurá di Porko na Gato di 25 di desember 2013 na unda Steven Ersilia a perde su bida
###
Curacao – Awe tabata tin veredikto na Kralendijk den kaso “Claro” (transporte droga via airport) na Boneiru.
E veredikto ta lo sigiente: GGS 8 aña prison, JBH vrijspraak, MRM 24 luna prison di kual 8 luna kondishonal 3 aña proeftijd, RMS-A 36 luna prison di kual 12 luna kondishonal i 3 aña proeftijd, EBBS 42 luna prison di kual 14 luna kondishonal 3 aña proeftijd i giya obligatorio di Reclassering.
OM BES ta bai studia e veredikto pa disidi si ta apelá e veredikto den HogerBeroep.


text:
Noticia
Establecimento di cafetaria den MFA
Bo ta interesa pa establece un cafetaria sea na MFA Noord, MFA Sta. Cruz of MFA Savaneta? Establecimento di un cafetaria den MFA tin como meta pa crea un luga y un ambiente agradabel caminda clientenan por disfruta di algo di come y bebe mientras ta warda riba servicionan den MFA. E documento “Terms of […]
Bo ta interesa pa establece un cafetaria na MFA Sta. Cruz?
Interesadonan por pasa MFA Paradera durante ora di trabou y busca e documento TOR pa haya mas informacion of yama 281-0005.
Ayudo Aangifte Inkomstenbelasting 2017
Diahuebs 30 di augustus Departamento di Impuesto lo ta na MFA Paradera pa yuda yena Aangifte di Inkomstenbelasting 2017.
Short Film Night
Otro siman Bureau MFA ta presenta su Short Film Night na MFA Noord, MFA Paradera y MFA Savaneta. Durante e anochi aki lo pasa 5 short film produci localmente. E evento aki ta pa personanan di tur edad y entrada ta completamente gratis. Pa mas informacion por yama MFA Paradera na 281-0005.
Pago di Bijstand
Diasabra 11 di augustus 2018, lo tuma luga pago di bijstand na MFA Paradera for di 8.00 am pa 12.00 pm.


text:
Diamars atardi drenta informe di un caso di destruccion na Seroe Patrishi, mesora a dirigi un patruya na e sitio. Na yegada di e patruya a bin constata cu e windshield di patras di e Suzuki Swift tabata destrui segun e doño esaki lo por ta debi cu bisiñanan a tira donderboos y esaki a causa e daño. Polis a bay na e bisiñanan pero no a haya nan na cas. A keda di pasa despues.
0 thoughts on “Windshield di patras di un auto destrui despues di tiramento di un klapchi na Seroe Patrishi”
-
Dicon sero patrishi tin e fama di mal bario?? Tin hende educa tambe einan…… jammer cu pa un grupito full e bario ta hanja e mala fama di ta un bario peligroso


text:
A kuminsá identifiká víktimanan den atentado na Nice.
A kuminsá ku identifikashon di e víktimanan dje atentado siman pasá na e siudat di Nice na Fransia. Di e 84 mortonan, 10 tabata mucha i adolesente. Entre e pèrsonanan ku a identifiká kaba tin hopi pèrsona di nashonalidat franses. A identifiká tambe entre e víktimanan 1 pèrsona di nashonalidat ruso, 2 estadounidense, 3 aleman, 2 armenio, 1 ukraino i 1 suiso. Nan tur a pèrdè nan bida na momento ku un pèrsona sospechá di ta terorista a kore drenta un multitut di hende ku su trùk na e siudat Nice dia 14 di yüli último, dia di Bastille, ku ta un dia di selebrashon nashonal na Fransia. 303 pèrsona a keda heridá, entre nan 54 mucha. Presidente di Fransia, Francois Hollande a bisa ku e atake akí probablemente ta unu terorista. E víktimanan ta varia entre hendenan di vários parti di mundu. Tin ainda algun pèrsona ku outoridatnan no a logra identifika.
Ketu bai hopi hende ta pone bela na memoria di e 84 pèrsonanan ku a pèrdè nan bida na Nice, Fransia.


text:
Ta spera cu e ciudad di New York y region rond por experimenta impacto di tormenta invernal. Te cu diamars, e pronostico poderoso lo trece entre 30 y 45 cm di sneeuw y biento di te cu 72 – 80kmh.
Cu sneeuw y biento fuerte, ta posibel pa produci condicion di ventisca, segun oficina di Servicio Meteoroligico Nacional di New York, ta spera cu e impacto mas fuerte lo pa e ciudad y por cay 2.5 pa 7cm di sneeuw pa ora.
E alcalde di New York, Bill de Blasio, a insisti cu residentenan lo mester keda cas durante e tormenta. E afspraak di vacunacion di Covid-19 lo keda reprograma. Mas di 110 miyon di Merca lo sinti efecto di e tormenta.
E gobernador di New York, Andrew Cuomo a ordena na agencia estatal pa movilisa e recurso di contesta di emergencia. E gobernador di New Jersey, Phil Murphy a declara estado di emergencia pa 7pm.
E centro di operacion di emergencia a activa y agente ta cla pa yuda segun ta necesario. Ta spera corte di electricidad y autoridad estatal ta den contacto cu compania di servicio publico pa nan preparativo pa tormenta.


text:
Inskripshon Partisipashon na Fòrti Habrí
Pa medio di e formulario akí bo por inskribí pa partisipá na Fòrti Habrí, un programa kaminda abo komo siudadano krítiko i ku vishon, ta deliberá huntu ku nos lidernan den gobernashon tokante futuro di Kòrsou. Por fabor yena e formulario kompleto i nos lo tuma kontakto kubo mas pronto posibel.
Partisipashon na “Fòrti Habrí” ta dependé kantidat di inskripshon i lugá disponibel. Por sosodé ku mester hasi un selekshon. Pa mas informashon i/òf pregunta por fabor tuma kontakto na +5999 463 0519, Direktorado di Komunikashon i Informashon.


text:
Antisipashon di piesa nobo “For Real” Selebrá Dia di San Valentino ku ICONS
Antisipashon di piesa nobo “For Real”
Selebrá Dia di San Valentino ku ICONS
WILLEMSTAD/ Antisipando Dia di San Valentino ICONS ta invitá fanátikonan pa kompartí un amor ‘For Real’. E piesa mes kantá pa HnlY, lo keda lansá dia 14 di febrüari próksimo i komo antisipashon ICONS lo ta regalando diferente premio riba su página di Facebook. Asina por menshoná ku pa selebrá Dia di San Valentino, fanátiko- i siguidónan di ICONS riba Facebook tin chèns di gana un Weekend Stay na Amazonia, i un sena romántiko. Tambe lo tin chèns di gana $100 i un Rodizio Buffet All You Can Eat pa 2 persona. Den transkurso di e siman aki tur fanátiko mester keda pendiente pa diferente manera di partisipá i gana riba social media. Kantantenan di ICONS mes ta masha entusiasmá ku e idea, i ta konta ku e apoyo total di tur fanátiko. Di parti dirigentenan di e banda, por a komprondé ku e piesa nobo di HnlY sigur lo ta un piesa ku tin tur ingrediente pa resultá otro gran éksito i mantené e momentum ku ‘I’m Moving On’ kantá pa Djuric Virginie a krea durante di e ultimo luna aki, ubikando su mes na puesto 1 di diferente tòp na Kòrsou.
Gana un Weekend Stay i un sena romántiko
E promé kampaña Like, Tag & Share ku chèns di gana un estadia di 2 anochi i un sena romántiko na Amazonia ta awe riba e página di Facebook di ICONS i asina susesivamente tur e dianan aki lo tin chèns di gana premio! For di awor aki ICONS ta invitá su fanátiko- i siguidónan, pero tambe henter pueblo di Kòrsou pa duna un toke èkstra i realmente krea un paréntesis pa amor. E bèrdat ta keda, ku amor por surpasá tur momentu difísil i tur opstákulo. Laga nos mira padilanti ku positivismo i un amor, For Real!.


text:
Hipnósis
Personanan ku ta bou di hipnósis, ta sinti nan mes den un sorto di trance. Durante di terapia hipnósis por wòrdu mirá komo un estado di atenshón konsentrá kaminda bo ta hopi sugestibel. Lees verder...
Subkonsiente
Pa sa kon bo por komuniká ku bo subkonsiente, ta importante pa sa prome kiko e subkonsiente ta hasi pa bo.
Lees verder...
Sugestión
Sugestiónan ta ideanan ku bo por bisa bo mes sea den bo mes of duru pa bo por tende. E palabranan ku bo ta bisa bo mes òf un otro hende, ta drenta komo sugestión serka bo òf e otro persona. Lees verder...
Ken mi ta?
Mi nòmber ta Marlene Monster-Linkers. Mi ta nasé na Korsou na aña 1957 komo e di 15 di 16 yu. Mi ta kasá i nos tin 2 yu hòmber. Lees verder...


text:
Di acuerdo y cumpliendo cu recomendacion di gobierno y nos reglanan di bon ciudadano pa proteha nos comunidad durante e epidemia di COVID-19; Arcos Dorados, operador di e marca McDonaldâs na Aruba, lo sirbi su clientenan solamente via di AutoMac (drive thru). Bo salud y esun di nos empleodonan ta nos prioridad. Pa es motibo, desde awe March 18, 2020 nos restaurantnan su counter y dining area no lo ta habri pa publico te cu proximo aviso.
E decision aki ta bini cu medidanan preventivo pa evita e crecemento di e virus COVID-19 y e ta alinia cu e recomendacionnan di autoridadnan local incluyendo e anuncio di Aruba su Prome Minister pa implementa âsocial distancingâ.
E desicion aki no lo tin un impacto riba salario di nos empleadonan, mirando cu nos lo sigui paga salario di cada un di nos empleadonan mientrastanto e situacion aki prevalece, y dunando asistencia ora mester.
Arcos Dorados a intensifica su metodonan di higiena y seguridad alimentario pa sigui ofrece productonan di McDonaldâs pa medio di AutoMac (drive thru). E compania a aumenta frecuencia di desinfeccion di man pa tur su empleadonan -di cual den circunstancianan normal ta un procedura obligatorio cada ora- y ta desinfecta cu mayor frecuencia tur superficio cu ta den contacto cu publico.
âNa McDonaldâs, nos prioridad principal ta pa proteha salud di nos empleadonan y clientenan. Nos ta compromete pa ahusta operacion pa sigui ofrece un alternativa pa nos clientenan por tin acceso na nos cuminda durante e emergencia aki; re-enforsando nos standardnan di seguridad di alimento, limpiesa i higiena,â segun Nurdrey Granviel, Market Manager na Arcos Dorados Aruba.


text:
ORANJESTAD,Aruba
Dialuna 10 di februari 2020 e programa ‘Nos Grandinan Activo’ ta continua na IBiSA Sport Centrum San Nicolas cu un instructor nobo, Sr. Gerro Koolman. E programa ta di dialuna pa diahuebs cu un ora di entrenamento di e curpa completo pa adulto. Riba dialuna e entrenamento ta na Community Pool San Nicolas. E programa ta completamente gratis y ta wordo duna den un dushi ambiente acompaña cu musica.
Dialuna awo lo cuminsa cu e programa aki den e districto di Savaneta y vecindario, na Centro di Bario Savaneta di 10:00am pa 11:00am, diamars na MFA Savaneta di 9:30am pa 10:30am, diaranson na Community Pool San Nicolas di 9:30am pa 10:30am y diahuebs e grupo ta bek na MFA Savaneta di 9:30am pa 10:30am.
Pa mas informacion por tuma contacto cu IBiSA San Nicolas 584-8903 of lider di grupo ‘Curason di Savaneta’, Sra. Jacintha Thijsen na 5941289, ‘Samen oud Savaneta’, Sra. Charlyne Werleman na 5948569, ‘Grupo Monarca’, Sra. Liccia Maduro na 5691535, ‘Girls San Nicolas’, Sra. Belinda Hassel Simon na 7477799. Tambe por sigui IBiSA riba FaceBook y asina keda informa di otro programanan of evento pa comunidad di Aruba.


text:
Benny Sevinger tabata hopi trankil diaranson mainta den corte, aunke cu esaki tabata e prome biaha cu e ta sinta eyden como acusado. E prome dossier trata tabata esun di Fundacion Curason Berde (FCB). Na opinion di Ministerio Publico, via e fundacion aki el a comete falsificacion, estafa, tuma regalo of promesa, labamento di placa y abusa di su funcion.
Ministerio Publico ta kere cu comerciantenan manera Curt Harms y Pieter Susebeek, a hinca peticionnan bou nanishi di e mandatario y el a firma nan. A cambio, e comerciantenan (amigo) tabata contribui cu donacion na e fundacion FCB pa e campaña di e acusado aki. “Mi no a privilegia mi amigonan.”
El a splica cu e no a mira nomber di e acusadonan ariba menciona y tin di nan ta nomber di compania y e no sa cua compania ta di ken. Ademas, el a menciona e parti cu e terenonan unda cu p.e. Harms a haya, ta hole masha stinki mes. No ta privilegia un hende dunando un tereno unda dificilmente por construi algo cu lo ta popular.
Pa un relato mas amplio, lesa TREMPAN.


text:
Alerta pa video den kua ta imitá polis.
KOMUNIKADO DI PRENSA 400 / 2019
4 òktober 2019
Alerta pa video den kua ta imitá polis.
Departamentu di Komunikashon i Prevenshon
Página 1
KUERPO POLIISIAL SIRBI I PROTEHÁ
Resientemente Kuerpo Polisial a tuma nota di un video ku ta den sirkulashon, riba kua por konstatá dos tipo ku ta para un vehíkulo i ta ordená okupantenan di e vehíkulo aki pa habri e baul di nan outo i pa benta e yabi abou.
Na promé lugá polis ta refutá ku ta trata aki di miembronan di Kuerpo Polisial ku di e forma aki a para un vehíkulo, asta menasando e okupantenan ku nan lo tira.
Ta bon pa enfatisá ku e akshon aki, na unda ta menasa siudadanonan i usa kalidat (funshon) falsu, ta kastigabel pa lei.
Banda di esei, e situashon aki ta unu sumamente peligroso, ya ku pa e siudadano ta bira hopi difísil i konfuso pa sa, ki ora ta trata di polis ku ta par’e i ki ora no.
En konekshon ku e suseso aki, polis ta supliká esnan ku a bira víktima, pa pasa na un di e wardanan pa asina ei hasi un denunsia ofisial.
Finalmente polis ta hasi un supliká na esnan ku ta hasi e chansa di mal gustu aki, pa stòp inmediatamente kuné, ya ku e ta bai kontra di e seguridat ku nos ta hasiendo esfuerso tur dia di nobo pa establesé den nos komunidat.


text:
CPOST INTERNATIONAL a hasi entrega di nan relato anual 2018
CPOST INTERNATIONAL a hasi entrega di nan relato anual 2018
Willemstad – Dia 5 di desèmber CPOST INTERNATIONAL a hasi entrega di nan relato anual 2018 na Minister Jesus-Leito. Den 2018 e organisashon a enfrentá diferente reto, i tabata tin varios logro importante, manera entre otro modernisashon di e servisio di PuntoMio.
E mundu di Pòst ta kambiando mundialmente i komo Kòrsou nos tambe tin ku keda ‘up to date’. C POST a demonstrá di por manehá e kambionan aki i move ku tempu.
Tambe, e entrega di su relato anual ta un paso importante den kumpli ku bon gobernashon di instansianan di Gobiernu.
Minister Jesus-Leito lo tuma bon nota di e relato i ta antisipá mas desaroyo positivo riba e tereno di pòst.
Riba e foto di robes pa drechi.
Sr. Imro van Wilgen presidente di hunta di komisario, sr. Thomas Roggendorf CEO, sra. Zita Jesus-Leito Minister di VVRP i sr. Randolph Luisa CFO


text:
Bibando Den Bario
Bibando Den Bario ta hiba kombersashon ku miembronan di komunidat ku no ta asina konektá ku medionan digital, ku e grupo ku kisas ainda tin pregunta òf duda i alabes pa fasilitá e gruponan den nos komunidat ku no por yega e sentronan di bakunashon mas grandi. E trayekto di bakunashon den bario ta den kolaborashon ku representante i lidernan di bario, pa por yega mas serka di e habitantenan ku kisas ainda no tin e informashon òf medio pa yega na informashon nesesario.
Den kolaborashon ku LABdeMED i ADC ta bai ku algun unidat mobil den e barionan. E unidatnan mobil ta ekipá ku tur rekesito i seguridat di un Sentro di Bakunashon i tambe tin asistensha médiko i di opservashon. Adishonalmente ta bai ofresé transporte grátis den bario, den koperashon ku ABC Busbedrijf. Den kada bario ku bishitá, ta bai tin bùsnan ta kore den e barionan i besindario pa buska i hiba habitantenan ku ke bishitá e sentro mobil di bakunashon.
Orario di bakunashon den bario ta di 9’or di mainta pa 4’or di atardi, pa tur habitante i tambe personanan indokumentá. E barionan ku lo bishitá den e promé ronda di Bibando Den Bario ta:
Djadumingu, 2 di mei: Misa di Steenrijk
Djaluna, 3 di mei: Misa di Steenrijk i Misa di Soto
Djamars, 4 di mei: Sentro di Bario Bonam i Misa di Tera Kora
Djárason, 5 di mei: Sentro di Bario Bonam i Misa di Tera Kora
Tim di Bakunashon ta invitá habitantenan di Steenrijk, Soto/Sta. Martha, Bonam, Tera Kora i tur bario den besindario pa pasa libramente. Sea na pia, ku outo òf ku e transporte grátis, pa asina hasi tur pregunta tokante bakuna i bakuná si esaki ta bo deseo.
Tur e rutanan di transporte grátis di kada bario, ta optenibel tambe riba kanalnan ofisial di Gobièrnu di Kòrsou.


text:
Real Koyari contra Jong Aruba ta topa den un wega crucial y cu tin sabor di un Classico. Aunque no mesun glamoroso manera un Dakota vs RCA of mesun intenso manera un Bubali vs Nacional, e wega entre Real Koyari y Jong Aruba ta priminti candela. Jong Aruba mihor conocí cómo e diablo rojo nan di noord den su bon tempo nan a dicidi e anja aki di bin cu un uniform roos, algo cu no a caí mucho bon den su fanatico nan fiel. Mester bisa si cu e uniform nobo a bin cu basta fortuna pa e team di Sero Janchi ya cu Jong Aruba a cuminsa e campeonato comandando e tabla di posicion, pero a bin ta perdiendo terreno durante e luna di November. E diablo rojo nan tin solamente 4 punto di nan ultimo 4 wega nan y nan ultimo victoria tawata riba 3 November caminda nan ta dal sporting 3-2. E Bon noticia pa e mucha nan di Ibi Albertus ta cu Jong Aruba ta yega e derby na di 6 lugar cu 11 punto y un victoria por catapulta nan bek den e promer lugar nan. Otro punto interesante pa e team di Jong Aruba ta cu nan ta e team mas goleador di Division Uno cu 21 gol y nan dos maximo artillero nan Gregory Gomez cu 10 gol y Jasóry Giel cu 5 gol ta den e top 4 goleador di División uno. Den nan dos nan tin mas gol anota cu full e team di Real Koyari.
Di otro banda mester bisa cu Víbora nan di Real Koyari ta mantene nan tradicional Manchester United look den nan uniform posiblemente tratado di confundí y/ of intimida otro team nan, algo no a ser logra den nan partido nan inicial, pero e team dirigí pa Rafi Rodriguez ta biniendo di 3 victoria den nan ultimo 4 wega nan. E viboranan tin 10 punto y ta ocupando e di 8 lugar y cu un victoria riba nan eterno rival nan por bai para te na di 4 lugar. Real Koyari no tin un goleador di referencia pero di un manera of otro ta sacando nan resultado nan. Históricamente no ta importa con un team ta yega na un Classico. Esaki ta un wega cu ta wordu junga cu un sabor di un final y Aki nada ta wordu regala. Mamamento di gay ta na ordu di dia y loke e wega Aki Por carece di nivel y creatividad e lo gana bek di e intensidad, agresividad y gana di salí victorioso. Fanaticada di ambos team ta ser invita pa ta na Stadion frans Figaroa dia 7 December. Bala ta cuminsa lora pa 8 or di anochi. Sinterklas ta Bin den December. Awor ta di wak ta pa ken e ta trece regalo !!!


text:
Minister Zita Jesus-Leito ta habri Monumento Habrí djadumingu, dia 11 di yüni próksimo. ...
Obra Públiko a tene un seshon di informashon pa personal di tur su departamentunan....
Djarason dia 7 di yüni parti mainta entre 10’or i 12’or Obra Publiko ta será pa klientenan....
Minister di VVRP nobo a klousura su bishitanan pa sera konosí ku tur e servisionan di su ministerio. ...
Mester tene kuenta ku eventual opstakulisashon den tráfiko....
Servisio Meteorológiko Kòrsou tin un opshon pa publiko por raportá kualke insidente ku tin di haber ku tempu, digital...


text:
Awe durante un conferencia di prensa di Fraccion MEP, parlamentario di MEP, Hendrik Tevreden, ta bisa cu e campaña ta concentra mas riba e trankilidad, siguridad y porvenir di e ciudadanonan, y no mes tanto riba campaña luhoso y grandi.
Sr. Tevreden ta expresa cu ayera a mira cu opositornan politico a celebra e entrega di gobierno y disolve parlamento ‘kico tin di celebra den un pais ora cu representantenan di parlamento ta investiga den caso di malversacion di placa di pueblo’.
“Esaki ta momento tristo den nos pais. Momento tristo di historia politico di nos pais, unda cu representantenan di pueblo ta haya nan mes den malversacion di placa di pueblo.”
E ta bisa cu for di un tempo tabatin varios problema den e partido, sin embargo e ta bisa cu mester laga investigacion sigui pa wak ken tabata envolvi den e malversacion.


text:
Baha barika so?
E sa pasa berdat ku tin hende ta kontentu ku nan peso kaba, pero ta nan barika ta e problema. (Trouble Area).
En general esei ta nifika ku bo kurpa ta wardando ekstra vèt na bo barika prome.
Kual ta pone ku aunke bo ta flaku of na un peso saludabel kaba, bo barika kisas tòg no ta plat manera bo ta desea.
Ku un plan korektamente balansa ku nutriente i strategia pa bo perde mas vèt enbes di muskulo,
bo kurpa lo elemina e ekstra vetnan di reserva na bo barika sin baha muchu na otro partinan, komo ku einan ta bon kaba.
Klaro ku esei ta sinta pa gran parti na bo genetika. pero ku un bon dieta bo por yuda pa e bahamentu ta mas manera bo ta desea. E no mester ta algu pa baha 10 ku 20 kilo paso bo no mester di esei.
Si bo ke un programa di Januari 2020 bo baha barika ku nos, djis klik e link aki bouAta e link:
https://bibamassalu.wordpress.com/2018/08/09/baha6cm/?v=a67d4cbdd1b5


text:
Si bo ta sigura na AZV, na momento di bo inscripcion, bo por scoge un dokter di cas fiho. Cada miembro di famia por scoge nan mesun dokter di cas. Na momento di scoge un dokter di cas, mester tene cuenta si cu:
- Ta consehabel pa tur miembro di cas scoge e mesun dokter di cas. Esaki ta relaciona cu compilacion y mantencion di un file medico mas completo posibel di cada miembro di famia;
- E consultorio di e dokter di cas ta cerca di unda bo ta biba pa, ora cu ta necesario, por haya ayudo medico rapido.
Pa por garantisa calidad di cuido medico, AZV a cera un acuerdo cu e dokternan di cas cu tin un cantidad maximo di pashent cu por inscribi na cada dokter di cas. Esaki ta pa evita cu demasiado asegurado ta inscribi na e mesun dokter di cas. Asina por pasa cu na momento di inscripcion of cambio di dokter di cas, e dokter di bo escogencia no ta lugar disponibel mas. Den e caso ey bo mester scoge un otro dokter di cas.
Si bo ta sigura na AZV, bo ta haya dos biaha pa aña oportunidad pa cambia di dokter di cas. Ta bon pa tuma contacto prome cu e dokter di bo escogencia pa check si e tin lugar habri ainda. Bo por tuma contacto tambe cu AZV pa puntra si ainda ta posibel pa inscribi cerca e dokter cu bo kier scoge.
Tene cuenta cu lo siguiente ora di cambia di dokter di cas:
- Bo mester yena un formulario di cambio (formulario cambio di dokter di cas). E formulario aki ta obtenibel na oficina di AZV;
- Bo mester laga e dokter cu bo a scoge firma y stempel e formulario yena;
- Bo mester laga firma y stempel e formulario yena door di e dokter di cas cu bo tin actual;
- Mester entrega e formulario yena completo, firma y cu stempel di e dokternan na oficina di AZV.
Despues cu a haci e cambio, bo ta ricibi un polisa nobo den cua a incorpora e cambio. E ora ey bo por haci uzo di e servicionan di e dokter di cas “nobo”.
Si bo ta sigura na AZV, bo tin derecho riba ayudo medico sin pago cerca un dokter di cas. E dokter aki mester ta afilia si na AZV. AZV no ta cubri gastonan di chekeo medico general, manera un keurmento pa deporte of un keurmento pa haya rijbewijs. E gastonan aki bo mes mester paga.
Pa ayudo medico bo por acudi cerca bo dokter di cas durante oranan di consulta. Si bo situacion di salud no ta permiti pa bay na e consultorio of durante e oranan di consulta, bo por puntra pa un consulta na cas. Semper ora di bay dokter of bishita di dokter bo mester mustra bo carchi (carnet) di AZV (zorgpas). Den casonan di urgencia, pafor di oranan di consulta, bo por acudi na e dokter di cas cu ta na warda na e consultorio di dokter di cas (huisartsenpost) na Horacio Oduber Hospital.
E orario di consulta na e consultorio di dokter di cas na Horacio Oduber Hospital ta:
- durante siman: di 7 or pa 11 or di anochi;
- durante fin di siman: di 9 or di mainta pa 1 or di merdia y
di 6 or di atardi pa 10 or di anochi.
E number di telefon di e consultorio di dokter na warda ta: 587 4300. Den caso di urgencia bo por yama e number di alarma: 911
Den caso cu bo dokter di cas ta ausente e mes ta regla su reemplaso. Pa sa ta ken ta reemplasa bo dokter di cas ora cu e ta ausente bo por acudi na:
- Consultorio di bo dokter di cas;
- Telefon di dokter na warda: 587 4300;
- Centro Medico San Nicolas, telefon 524 8833;
- Oficina di AZV, telefon 5279900.
Tambe via medionan di comunicacion ta anuncia ausencia y reemplaso di dokternan di cas.
Si bo no ta sigura na AZV of bo no kier haci uzo di e servicionan di AZV, ta recomenda pa, na bienestar di bo salud y esun di bo famia, scoge un dokter di cas.
Si bo ta sigura pa gasto medico na un otro manera, otro reglanan por ta conta. Pa esaki bo por consulta bo polisa di seguro of tuma contacto cu bo compania di seguro.


text:
Nos a drenta aña electoral 2017 y ya caba por mira algun partido preparando pa subi caya y campaña. Varios partido ta cla y a cuminsa caba mientras cu otronan ta den nan ultimo fase di preparacion. Nos a acerca e diferente partidonan cu ta bayendo eleccion y lo ta siguiendo nan pasonan durante e proceso electoral compartiendo cada desaroyo cu presenta. Segun e desaroyo di eleccion, nos lo bini cu entrevistanan bayendo mas profundo den e vision di cada partido. Den e manera aki abo como votado por keda informa y tin un bista mas amplio pa yuda bo cu bo decision di voto. Awe nos ta continua cu partido Cristiannan Uni Reforsando e Potencial di Aruba (CURPA).
CURPA – Reforsando potencial di e ciudadano
Presidente di partido Curpa Robert Anjie ta kere cu Aruba su potencial ta su ciudadanonan. “Cada hende tin un habilidad, un talento cu Dios a duna nan. Nos ta kere si hende haya un oportunidad pa haci uzo di nan talentonan, conhuntamente como pais nos por logra cosnan grandi.” E partido aki ta uno primeramente Cristian cual segun sr. Anjie ta para riba normanan y balornan di Dios. Nan a recientemente anuncia tres candidato nobo y ta casi completando nan lista di candidatonan. “Nos idea ta pa pone candidatonan riba e lista cu tin temor di Dios. Esey ta haci nos diferente cu e otronan pasobra ora bo tin temor di Dios bo no ta haci cierto cosnan cu bo ta haci.”
Organisacion ta mas grandi
E partido aki a dicidi cu nan ta bay participa den e eleccion 2017 como dos luna pasa segun e presidente ta conta nos. Nan plan ta pa yega na tur skina di Aruba. Nan a participa na eleccion di 2009 cu e meta pa participa y pone nan stempel politico. “Nos no a logra yega cerca tur hende e tempo ey. Aworaki nos tin un organisacion mucho mas grandi cu hopi hende cu kier yuda.”
Nan ta preparando y basicamente cuminsando cu nan programa di campaña caba. Nan lo tin programa di radio diariamente cuminsando otro siman di 3-4 pm na Hit 94, y tur diasabra di 2-3 pm pa yega na e radio oyentenan. Lo organisa actividadnan deportivo, actividadnan den bario y reunion di contactonan. Sr. Anjie: “Pa nos yega mas cerca posibel di tur hende na Aruba, pa tur hende conoce Curpa como un partido alternativo.”


text:
Ministerio Publico (of OM) ta e unico instancia cu por trece un sospechoso dilanti juez.OM ta zorg pa hechonan castigabel wordo investiga y persegui pesey ta traha cu polis, Landsrecherche etc etc.
E Fiscal (of Officier van justitie of OvJ) ta esun cu ta guia e investigacion.OM ta forma hunto cu Juez e poder judicial (rechterlijke macht).Ora un sospechoso wordo deteni ta pasobra e ta wordo ‘sospecha’ di a comete un hecho castigabel cu ta aparece den nos Wetboek van Strafrecht van Aruba.
E proceso cu e sospechoso aki lo encamina ta aparece den nos Wetboek van Strafvordering van Aruba. Ban bek na e otro podernan den e Trias Politica cual ta forma un estado di derecho. Aruba ta un estado di derecho.
Separa di e poder Judicial nos tin:
* Poder legislativo (wetgevende macht; cual ta consisti di Parlamento y Gobierno unda por ejempel parlamento ta aproba leynan cu Gobierno ta trese dilanti)
* Poder ejecutivo (uitvoerende macht;
Gobierno ta duna leiding na ministerionan y ambtenaren cu lo ocupa nan mes pa ejecuta e leynan aki) E poder judicial ta separa di e otro 2 podernan.
E poder judicial ta traha independientemente/separa di Gobierno (poder ejecutivo).Gobierno no por bisa OM ken pa persigui, ki ora pa persegui, ken mester wordo deteni of pa cuanto tempo etc etc Actualidad:
Den e Gobierno anterior (2013-2017) OM a detene un minister den funcion.OM (e rechterlijke macht) a actua independientemente di e Gobierno (uitvoerende macht) di e tempo ey. Gobierno no por influencia OM pa no detene e sospechoso.
Den e Gobernacion actual (2017-2021) OM a detene un ex minister di e Gobierno anterior (2013-2017). Gobierno actual no por influencia OM pa detene e ex minister/sospechoso.Na e momento aki e sospechoso ta in verzekering gesteld.
Despues di 48 ora e sospechoso lo wak un Rechter Commissaris (RC) y asina e proceso lo sigui.Por check esaki den e Wetboek van Strafvordering van Aruba.Mi FB friendsnan ban sigui educa nos mes.No sigui opinion di massa of media comprometi.Busca informacion y forma bo mes un opinion.


text:
KRALENDIJK,Bonaire
Resientemente
a sali un artíkulo di gezaghèber den medionan di komunikashon hulandes enkuanto
turismo krusero. Diputado Tjin Asjoe ta duna su punto di bista: “Mi a tuma nota
di e artíkulo ku a sali di gezaghèber enkuanto turismo krusero. Gezaghèber su
opinion ta skèrpi pero e posishon aki no ta nobo. Manera ta konosí nos tin un
plan maestro di turismo ku ta kla for di 2017 ku ta papia palabra kla, ku
Boneiru ta bai desaroyá su mes komo un ‘Blue Destination’ i Boneiru a posishoná
su mes kaba komo tal for di 2018. Blue Destination ta nifiká kresementu di
Boneiru den un forma balansá teniendo kuenta ku nos naturalesa i kultura. E
kresementu aki ta pa halsa nivel di bida di e hende ku ta biba na Boneiru.”
Eksigensia pa atraé turismo di kalidat
E Kolegio Ehekutivo aki a aseptá e plan di turismo aki i den luna di yüni di 2019 a tres’é den Konseho Insular pa aprobashon. E plan di turismo ta pa e próksimo 10 aña i e ta bisa tambe ku e kalidat di turismo mester bai den direkshon di 4 òf 5 strea. Hotelnan nobo lo ta hotelnan di 60 pa 100 kamber i di kalidat haltu. Gobièrnu ta trahando riba un maneho pa introdusí eksigensia pa tur hotel ku kier establesé na Boneiru pa asina nan kumpli ku e normanan pa por yama nan mes 4 òf 5 strea. Naturalmente nan tin ku tene nan mes na e kriterionan di Blue Destination tambe.
Den e kuadro aki turismo krusero no ta un eksepshon i aki tambe gobièrnu lo sòru pa nos no krese bai sin regulá e sektor aki. Un manera pa regulá e kresementu ta pa bin ku un lista di eksigensia kaminda gradualmente nos por pone kondishon pa e tipo i kalidat di barku ku nos ta deseá pa bin Boneiru, meskos ku nos ta hasiendo pa e hotelnan ku kier establesé na nos isla awor aki. Nos lo hasi esaki den estrecho koperashon ku e liñanan krusero pasobra no ta di un banda so nos por disidí diripiente ku nos no ta deseá di tin turismo krusero mas. E barkunan aki ta trese hopi entrada pa nos isla i pa e motibu ei nos mester trata nan bon tambe. Ta importante pa nos tene kuenta ku diferente grupo den nos ekonomia ta dependé di turismo krusero, entre otro kompanianan di aktividat i ‘tour’, taxistanan, tiendanan den Playa i tambe bar- i restorantnan. Nos mester ta kouteloso pa nos no kibra entrada di e diferente gruponan aki den nos komunidat.
Desaroyá nos produkto turístiko mas
Gobièrnu di Boneiru ta kere ku por saka hopi mas for di e turista krusero aktual i esei ta entre otro tambe na momento ku e turistanan baha na Boneiru. Na luna di mei di 2019 gobièrnu a hisa e impuesto pa turista krusero di $ 2,– pa $ 3,50 pa kabes. E plan ta pa sigui hisa e impuesto aki gradualmente te ora nos ta na mesun nivel ku otro paisnan den region. Investigashon a mustra ku turista krusero ta gasta mas na otro paisnan ku na Boneiru. Esei ta nifiká ku nos mester bai akumulá mas eksperensia i krea produkto ku nos por ofresé na Boneiru pa logra ku e turista ta laga mas sèn atras.
Nos mester tene na kuenta ku pa logra ku e turista ta gasta mas, nos komo isla tin ku drecha nos produkto tambe. Nos tur sa ku mesora ku e turistanan krusero baha for di barku nan ta bai nan ‘tour’-nan i nos mester por ofresé nan fasilidat pa nan tin un bon eksperensia na Boneiru. Fuera di esei nos kayanan mester ta na òrdu pa nos komunidat mes, pero tambe pa e turistanan ku ta bin Boneiru. Asina tin diferente kos mas ku nos komo Boneiru mester drecha na momento ku nos ta èksigí pa barku di kalidat bin Boneiru. Pa nos por yega na e turista di kalidat ei, gobièrnu ta bai hasi invershon den nos produkto turístiko i alabes sòru pa konhuntamente ku TCB invertí den nos hendenan pa halsa e nivel di servisio tambe ku nos ta ofresé na e turista.
Un otro parti importante ta, pa Boneiru diversifiká su produkto turístiko. Na kuminsamentu di aña por ehèmpel nos por a mira e famoso artista sr. Harrison Ford na Boneiru. Nos mester hasi lo máksimo pa krea un produkto turístiko boneriano ku ta atraé e tipo di turistanan aki tambe i ku ta sòru pa nan sigui bin Boneiru. Por ehèmpel mester krea fasilidat pa mas yate luhoso por bin Boneiru pa asina nos haña e tipo di turista ku ta gasta mas. Ora ta asina leu e mesun turistanan aki lo yuda promové Boneiru komo un destinashon di kalidat haltu.
Traha konhuntamente ku liñanan krusero
Aktualmente gobiernu ta preparando un delegashon pa bai papia ku e liñanan krusero den lunanan binidero. Tambe nos a risibí karta di e organisashon krusero FCCA kaminda nan ta invitá Boneiru pa papia pa wak kon por sigui desaroyá e produkto krusero na un manera mas sostenibel. Pues e liñanan krusero tambe ta konsiente ku ta huntu nos mester hasié i den e kaso aki e asosashon di krusero ta bon konosí ku Boneiru su manera di pensa i Boneiru su ophetivonan pa loke ta trata sostenibilidat. Pues e diskushonnan aki ta bai tuma lugá i mi ta sigur ku konhuntamente ku e liñanan krusero nos ta bai krea un produkto turístiko balansá i sostenibel ku tur hende por benefisiá di dje. Asina nos por realisá nos meta pa logra ku e turista krusero ta siña konosé Boneiru promé durante su biahe riba barku i despues e ta disidí pa bini pa un estadia mas largu.
Kada barku krusero, un mas ku otro, ta kontribuí na nos ekonomia i gobièrnu ta konsiente ku tin hopi kas di famia boneriano ku ta dependé di entrada ku e sektor aki ta generá. Nos ta bai traha konhuntamente ku nos ‘stakeholder’-nan pa sòru pa desaroyo di turismo krusero keda den ekilibrio ku nos kultura i naturalesa.


text:
Miss Universe 1995, Alicia Machado, tin su propio website unda e ta presenta online su linea MALICIA. E sa duna varios LIVE cu su tips di makiyahe di su palette diseña pa e actriz mes, cu colornan inspira di su coleccion di diferente makiyahe como acesorio pa e hende muhe contemporaneo. Di e tononan mas basico pa un makiyahe di verano te na e pigmentonan mas briyante pa anochi. Alicia Machado ta comparti su creacion unico basa riba su experiencia personal como Miss Universe, actriz di cine y television. Su tecnica personal y trikinan di makiyane ta pa semper keda parce un reina.
E actriz cu tin actualmente 43 aña no lo keda recorda solamente como e miss conoci pa su gracia y beyesa sino tambe pa personalidad y carisma. Sinembargo ta su escandalonan ta locual a pone e mundo papia di Alicia Machado. Desde cu e venezolana aki a conkista e corona di Miss Universe, su bida publico tabata rondona di tur tipo di controversia, cu a cuminsa cu su problemanan di peso cu te dia di awe e ta confronta, y cu a wordo uza cruelmente e tempo ey pa e doño di Miss Universe, Donald Trump, te na e polemicanan relaciona cu su manera di ser. E hendenan no lo lubida e dia cu Trump a reuni decena di reportero pa exhibi Alicia como un obheto, pa su aumento di peso. Riba Alicia Machado su facebook page el a post awe, cu e ta ricibi su cuminda saludabel treci te na su porta di cas p’e y su yiu muher Dinorah Valentina.


text: Diasabra mainta a drenta informe di un accidente cu hende herida na e rotonde banda di Superfood, mesora a dirigi tanto polis como ambulans na e sitio. Na yegada di e patruya a bin compronde cu e motociclista saliendo for di e rotonde bayendo direccion Oranjestad e motociclista pa un motibo of otro a perde control lastra un bon distancia hunto pega na e brommer. Un dama chauffeur cu a mira e motociclista benta abao pega bao di e brommer a para su auto pa asina e baha pa yuda e motociclista pa asina lanta e brommer for di riba e motociclista. Polis a tuma nota di e distancia largo cu e motociclista a lastra y a wak tur e rascanan na curpa di e motociclista. Na yegada di e ambulans nan a atende e victima y a transporte pa hospital.


text:
Mirando e impacto grandi y negativo riba salud publico, medio ambiente y turismo, dentro di 100 dia cu asumi responsabilidad gubernamental, POR lo dicidi un solucion definitivo pa dump na Parkietenbos. Esaki dor di duna preferencia na companianan local y tecnologia moderno y proba di reciclahe y di converti sushi den energia. Esaki ta vision di POR pa e periodo di gobernacion 2017 – 2021.
POR su meta ta pa duna prioridad na proteccion mas estricto y mehoracion di calidad di nos naturalesa y medio ambiente a base di un plan integral. Den e cuadro aki POR ta enfoca riba mehoracion di e cuadro legislativo y implementacion di un maneho integral (natuurbeleidsplan). Tambe mehoracion di control y sancion, conscientisacion di comunidad, solucion pa e problematica di dump na Parkietenbos y tur otro dumpnan ilegal, establece un Parke Marino, proteccion y restauracion di nos flora y fauna, promove energia alternativo y mehora e relacion cu instancianan no-gubernamental.
POR ta di opinion cu un di e prioridadnan den e prome lunanan di gobernacion ta pa , bin cu un maneho di zero tolerancia pa loke ta dumpmento di sushi ilegal. Mester elimina tur e dumpnan aki, mehora control y bin cu sancion pisa pa esnan cu ta comete infraccion.
Por lo zorg pa implementacion di un ordenansa di proteccion di naturalesa pa di e forma ey autoridadnan competente por cumpli mas efectivamente cu e obhetivo pa proteha naturalesa. Ademas lo haci esfuerso pa finalisa, aproba y implementa un plan di maneho integral di naturalesa y medio ambiente den consulta estrecho cu tur stakeholder. Tambe lo percura pa ancra den ley tratadonan internacional, manera entre otro e convencion “Ramsar”.
Cu e meta pa adverti y descurasha esnan cu ta comete infraccion contra nos leynan riba tereno di naturalesa y medio ambiente, lo intensifica trabounan di control y na mesun momento lo aplica sancionan severo contra tur compania y persona cu ta haci daño na nos naturalesa y medio ambiente, tanto riba tera como den lama. Ademas lo reforsa e seccion di Inspeccion di DNM y Bureau City Inspector.
Conscientisacion di comunidad tambe ta sumamente importante. Den e proximo periodo di gobernacion, lo conscientisa comunidad pa medio di campañanan educativo na scolnan como tambe den espacio publico riba diferente tema cu tin di haber cu medio ambiente. Por ehempel reciclahe y uzo di energia consciente. Lo inclui conocemento di nos herencia natural, flora y fauna, agricultura y pesca den curiculo di scol.
Promocion di uzo di transporte publico pa reduci uzo di auto priva y stimula uzo di material degradabel, tambe mester forma parti di maneho di gobierno pa proteha nos medio ambiente.
Un publico bon informa ta na altura tambe di kico tur ta prohibi a base di nos leynan ambiental y ta haya e estimulo tambe pa ta alerta y pa entrega keho cerca e instancianan concerni ora constata infraccion.


text:
Un programa spesial dedika na e selebrashon di dia di Rinkon. E dia di Rinkon ta wordu selebra tur aña riba 30 di April. Tabata den siglo 20 ku Broertje Janga a bin ku un initiativa pa a organisa e dia aki. Un reportahe ku enfasis riba e parti kultural di e dia.
Produkshon: Fundashon Históriko Kultural Boneriano
Durashon: 58 minüt
Fuhikubo ta presentá: selebrashon di dia di Rinkon (2002)
Un programa spesial dedika na e selebrashon di dia di Rinkon. E dia di Rinkon ta wordu selebra tur aña riba 30 di April. Tabata den siglo 20 ku Broertje Janga a bin ku un initiativa pa a organisa e dia aki. Un reportahe ku enfasis riba e parti kultural di e dia.


text:
Ebola
Ebola ta un vírùs ku ta kousa un malesa kontagioso yamá "Ebola Virus Disease" (EVD). E vírùs ta konosí for di aña 1976 na e partinan mas sentral di Afrika.
Origen[editá | editá fuente]
Ela originá for di raton djanochi (vleermuis) ku a infektá animalnan salbahe manera makaku ku hende di e área ei sa kome. Unabes un hende ta infektá e por sigui pasa e malesa pa otro hende.
Situashon actual[editá | editá fuente]
For di mart 2014 tin un brote grandi di ebola, e biaha aki ta na parti Wèst di Afrika. E paisnan mas afektá awor aki ta Liberia, Guinea i Sierra Leone.
Síntoma[editá | editá fuente]
E síntomanan ta aparesé entre 2 pa 21 dia despues ku e persona keda infektá.
E promé síntomanan di infekshon di ebola ta: keintura (mas ku 38°C), doló di kabes, kurpa slap sin forsa, doló di kurpa i sakamentu. Tambe por haña despues diarea, doló di barika/stoma, i sangramentu tantu interno komo eksterno.
Ainda no tin remedi of vakuna kontra di e vírus di ebola. E chèns di fayesé ku ebola ta entre 50-90%.


text:
Encuesta: Mayoria Absoluto of Coalicion?
Desde Aruba su Status Aparte nos a conoce gabinetenan forma a base di un mayoria absoluto y a base di un coalicion. Entre 1986 te cu 2001 tur gabinete a wordo forma a base di un coalicion. Desde 2001 te na e momentonan aki cada gabinete a wordo forma a base di un mayoria absoluto.
Den e encuesta aki bo por vocifera bo preferencia riba e topico aki den un forma anonimo. E resultado di e encuesta lo wordo publica riba ArenaPoliti.co diadomingo 27 di augustus.
Resultado: 58% ta prefera un Coalicion


text:
Kantidat di pakete nan di kokaina ku a keda lokalisá.
BOGOTA – Outoridat nan di Colombia a lokalisá un total di 804 kilo di kokaina den un operashon realisá na Urabá, na Caribe Kolombiano.
Armada kolombiano tambe a detayá den un komunikado ku e dos tripulante nan di e embarkashon, ku tabata pretendé di yega Sentro Amérika ku e droga, a keda kapturá i poné na disposishon di hustisia.
E trafikante nan a intentá di hui hasiendo algun maniobra evasivo, pa kua a inisiá ku un persekushon ku a terminá na nortost di Mulatos, departamento di Antioquia.
Despues di kontrolá e embarkashon a haña 32 bulto ku tabata kontené 800 pakete ku tabata kontené 804 kilo di kokaina, ku aparentemente tabata pertenesé na e Clan del Golfo. Ta trata aki di un di e grupo nan mas peligroso dediká na narkotráfiko di e pais.


text:
Kralendijk- A pesar di medidanan implementá, e subida den kasonan nobo di Covid no ta mengua ainda i ta sigui subi ku e mesun spit ku tabata e kaso den dianan tras di lomba.
Awe 17 di mart 2021 tin 328 kaso aktivo di Covid-19 na Boneiru. Tur kaso aktivo ta trata di hende di Boneiru. 98 personanan a bai test ayera, di kual 39 persona a resultá di ta positivo.
Tambe tin 9 hende a rekuperá di Covid-19. Tin 7 persona hospitalisá pa motibu di Covid-19. Te na e momentonan aki, niun no ta hañando kuido intensivo.
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Willemstad – Riba dianan 18 i 19 di mei próksimo ta tuma lugá aki na Kòrsou e di 10 reunion di e Komité di e Sentro di Aktividat Regional (RAC/REMPEITC-Caribe). E sentro aki ta duna training tokante polushon di laman den Karibe. Representantenan di diferente organisashon Internashonal i lokal, tantu gubernamental komo no-gubernamental, lo topa otro na e konferensia ku ta tuma lugá na Renaissance Hotèl.
E abrevishon RAC/REMPEITC- Caribe ta para pa Regional Activity Centre / Regional Marine Pollution Emergency, lnformation and Training Centre. E ta un di e kuater Sentronan di medio ambiente di Nashonnan Uní (United Nations Environment Program – UNEP). Na 1995, Gobièrnu di Kòrsou a instituí e sentro aki na Kòrsou ku ta konsistí di ekspertonan asigná pa medio di e Cartagena Convention di 1983.
Aktividatnan di e sentro ta supsidiá pa e Organisashon Marítimo Internashonal (IMO), UNEP, e Programa di Desaroyo di Nashonnan Uní (United Nations Development Program – UNDP), i Gobièrnu di Kòrsou. E meta di e sentro ta pa asistí i konsehá paisnan den Karibe riba prevenshon i redukshon di polushon di laman. Esaki ta sosodé atraves di desaroyo i evaluashon di plannan di kontingensia nashonal i multilateral, organisá training i tayer, duna sosten tékniko i konsulta, i konsientisá públiko.
E meta prinsipal di e seshonnan di e reunion ta ekstenso. Ta bai aprobá aktividat i desaroyo di añanan 2019 i 2021 den e área di polushon den laman i tambe aprobá e plan di trabou di 2022-2024 di RAC/REMPEITC-Caribe. E plan stratégiko di término largu di e sentro ta bai haña un revishon mas aktualisá pa 2022-2025. Ademas ta krea tempu pa kada organisashon presente kultivá e koperashon ku otro i sosten pa huntu sirbi e region di Karibe mas mihó.
E organisashon RAC/REMPEITC Caribe tin mas ku 25 aña na Kòrsou i ta resortá direktamente bou di Minister di Tráfiko, Transporte i Planifikashon Urbano. E ta ubiká na Edifisio Siegfried Fransisco na Seru Mahuma. Pronto e sentro ta ekspandé ku dos eksperto, unu di Trinidad & Tobago i unu di Industria Petrolero huntu ku un eksperto di US Coast Guard. Pa mas informashon tokante e sentro por bai na www.racrempeitc.org.


text:
kolaboradó
Blue Destination
E konsepto di Blue Destination den un forma sostenibel ta hasi uso di e rekursonan di oséano pa kresementu, bienestar i trabou i alabes ta protehá salú di e ekosistema di oséano.’ (Tourism Corporation Bonaire, 2017)
Ròl di Kámara di Komèrsio Boneiru pa loke ta trata Sertifikashon Blue Destination
Kiko ta e ròl di Kámara di Komèrsio Boneiru den e proseso di Sertifikashon Blue Destination? Kámara di Komèrsio Boneiru ta miembro di e grupo di direkshon Blue Destination. Dia 8 di yüni 2018 a lanta Blue Destination ku komo meta pa engrandesé konsientisashon pa loke ta trata desaroyo sostenibel i di e manera akí salbaguardá naturalesa, kultura i patrimonio i promové desaroyo ekonómiko. E otro miembronan di e grupo di direkshon ta TCB, BONHATA, Stinapa i Entidat Públiko Boneiru-SKAL.
Kámara di Komèrsio ta aktua komo bali (front office) pa e Sertifikashon Blue Destination i tin maneho di e wèpsait i tur medionan sosial enbolbí.


text:
Parlamentarionan (11) a proponé Ruthmilda Larmonie-Cecilia komo formadó nobo.
Den un karta ku e 11 miembronan ku mayoria den Parlamentu a manda pa Gobernadó Lucille George-Wout nan ta proponé èks minister Ruthmilda Larmonie-Cecilia komo formadó pa un gabinete nobo. “Den kuadro di kontinuidat nesesario di gobièrnu ta di gran importansia pa nos pais ku riba un tèrmino mas kòrtiku posibel por forma un gabinete (-interino) ku por konta riba sosten di mayoria den Parlamento”. E Parlamentarionan a proponé Ruthmilda Larmonie-Cecilia, konsiderando e lei di integridat di ministernan. Den e karta nan a pone tambe ku e gabinete aktual no ta konta ku sosten di mayoria i ku nan ta pendiente pa gobernadó afirmá esaki. Finalmente e Parlamentarionan a splika den karta ku otro opshon lo no ta aseptabel nan.


text:
Cada biaha mas hende ta discubri e balor di duna nan mes balor. Cada biaha mas hende ta realisa cu nan curpa ta un instrumento hopi importante pa por logra nan meta y sonjonan di bida. E ultimo workshop a concentra riba e tema stress y relajacion. E tabata un evento cu tabatin un combinacion di informacion teoretico, cu hopi ehercicio practico, tin ora combina cu momentonan sereno, otro biaha agradable y te hasta humoristico tin ora. E prome y di dos siman di november ta ripiti e workshopnan. Pa mas informacion wak nos pagina riba Facebook
Un meta importante di e workshopnan di wellness ta pa duna e participantenan instrumentonan basico, practico y efectivo pa por crea un balansa sano entre cas, trabou y sociedad den nan bida. Esaki pasobra si bo ta sinti bo mes bon y felis cu bo mes, bo por tin tur atencion pa tur loke ta rondona bo y cumpli cu loke abo a propone.
Cada biaha mas hende ta discubri e balor di duna nan mes balor. Cada biaha mas hende ta realisa cu nan curpa ta un instrumento hopi importante pa por logra nan meta y sonjonan di bida. Hopi biaha nos ta pensa cu trabou y cosnan material ta e metanan principal den bida y ta lubida cu esaki ta nos propio crecemento personal y spiritual.
La Reina ta bin Aruba… imagina bo mes cu nos por coy e espiritu cu e evento aki a inspira y hasi’e nos estilo di bida. Imagina bo mes un Aruba unda tur edificio ta netchi geverf y tur pleenchi ta limpi. Unda nos ta biba yen di entusiasmo y tur dia ta hasi tur esfuerso pa mustra nos isla di e miho forma posibel.
E strip riba boulevard ta bunita y limpi. Tur edificio ta netch geverf. Tin hopi hasimento limpi riba e pleenchi di Linear Park. Yen di entusiasmo. Pronto La Reina ta bin Aruba. Nos ta hasi tur esfuerso pa mustra nos isla di e miho forma posibel. Tur hende ta hasi nan best pa copera cu otro. Tur hende ta jen di entusiasmo. E gruponan di baile ta show orguyoso cu nan traje folclorico. Esta dushi Aruba por ta.
E verkennernan cu nan amor pa Aruba y nan disciplina di grupo ta ehemplar. Ta hopi bunita ora hende ta duna di nan tempo liber pa juda nos muchanan construi un bon futuro. Ta parse cu e bishita di La Reina ta inspira hopi hende. E evento ta priminti di bira uno bon organisa. Cu amor patria grandi. Den respet pa otro y sublime coperacion bou otro.
Bastante hende cu ta papia Papiamento pa e ocashon aki. Dushi pa tende bo propio idioma asina hopi. Parse e dushi Aruba di antes. Un Aruba uni, unda hende ta biba cu otro den pas y harmonia y respet.
Sin importa unda bo a nace. Continue reading “La Reina ta bin Aruba”
Pas ta simplesa… Simplesa ta bunitesa… Scoge un dia pa bo dia di simplesa…
Papia poco y scucha cu mas atencion… hasi algo bunita, un carinjo pa un hende cu por usa esaki…
Habri bo mente pa e silencio di mas profundo…. Scucha bo curason bati…bay un workshop dedica na bo mes…
Pas ta simplesa… Simplesa ta bunitesa… Scoge un dia pa bo dia di simplesa…
Papia poco y scucha cu mas atencion… hasi algo bunita, un carinjo pa un hende cu por usa esaki…
Habri bo mente pa e silencio di mas profundo…. Scucha bo curason bati…
Hasi algo simpel pa bo come awe… puro y natural…cana rond, paga atenion na cada hende y cos cu bo ta mira… senti con sensible bo por ta…. Simplesa… no ta dificil… e ta un decishon…
Nos ta recomendabo un dia dedica na bo mes… e ta majan?
E diasabra aki lo tin un workshop nobo cu ta ‘Wellness y Stima Bo Mes!’ cu tecnicanan pa kita stress y relaja. Importante ta cu e participante ta hasi diferente tecnica dor di cua e por scoge pa su bienestar, su wellness y laga bay e stress. Ta bon pa sa con nos ta cumula stress y tambe pa sa con pa juda e curpa laga dolornan y stress bieuw los.
Weekend pasa a tuma lugar na Fofoti Beach e di tres exitoso workshop ‘Wellness cu Puro Naturalesa’di camacuri wellness y comprondiendobida.com. Ingrid Werleman y Francis Bulters ta expresa: ‘E ta un satisfaccion hopi grandi di a start cu e workshopnan aki, despues di hopi anja cu a pensa riba nan. Con pa transmiti pa otro hende loke a juda nos den nos crecemento personal. Un trajecto cu a tuma basta anja y esfuerso, pero cu ta hiba bo cada biaha mas cerca di bo mes, contemplando e mundo di pafo, mescos cu e mundo di paden’.
Dedica na tur e yiunan di Aruba…
Pakico nos ta warda te ora un otro hasi loke nos kier a hasi hopi tempo pasa, pa SA cu e ta OK? Cu e ta traha? Ken su permiso mi tin mester?
Kere mi, sinja di mi… Si bo ta kere cu algo ta zona bon, hasi’e si bo ta kere aden. Podise e no ta funciona, pero sikiera bo a purba.
Dedica na tur e yiunan di Aruba…
Pa hopi anja, hopi di nos ta wardando riba permiso. Ami tambe….
Mi a warda riba confirmacion y ok di tal hende of tal instancia pa bisa mi si mi idea ta ok pa mi por sigi. Mi a warda hopi anja en vano, sin cu e permiso a jega.
Y na cierto momento den mi bida, circumstancianan a pone mi realisa esaki asina cla.
Mi a warda asina hopi anja riba permiso, pero di ken eigenlijk?
Y di berdad, ken por conoce mi idea, sonjo of ilushonnan miho cu mi mes, cu nan por bisa mi cu mi ta suficiente sabi of bale la pena pa mi bay p’e?
Den realidad di bida, tanten mi no ta hasi danjo na otro hende y na creacion, mi ta liber pa hasi loke mi ta desea… mi a cuminsa realisa poco poco. Mi ta OK… Continue reading “Bo ta wardando riba permiso?”
Mitsy Willems ta bisa: “Na Aruba, tin un gran cantidad di persona, pa no bisa e mayoria, cu a yega di experencia un situacion traumatico den nan bida, cu no a haya e tratamento adecua pa supera e trauma y angustia cu nan ta enfrenta diariamente. Sin e tratamento adecuado, e posibilidad pa cay den un depresion, stress, ansiedad of fobia severo ta multiplica.
Haja sa mas di EMDR, un metodo cu ta duna bo un ABO nobo…
PTSD ta un desorden psiquiatrico cu por ocuri despues di un experencia traumatico den nos bida y cu normalmente ta involvi morto of intento di hasi nos daño of lesiona nos integridad fisico of di otro persona, segun American Psychiatric Association.
EMDR tambe ta trata Depresion post-parto, ansiedad, fobia, panico, stress severo, violacion y abuso sexual, disfuncion sexual, auto estima abou, adiccion y dependencia di quimica den tur etapa, problema psico-somatico, dolornan cronico, abuso domestico y di menor, testigo di morto violento y crimen, cirugia, victima di kima, maltrato fisico y verbal, victima di desaster natural y desaster nan causa pa hende y depresion pa e perdida di un ser keri, ta solamente algun aspecto y casonan relaciona na Aruba cu PTSD.
“Na Aruba, tin un gran cantidad di persona, pa no bisa e mayoria, cu a yega di experencia un situacion traumatico den nan bida, cu no a haya e tratamento adecua pa supera e trauma y angustia cu nan ta enfrenta diariamente. Sin e tratamento adecuado, e posibilidad pa cay den un depresion, stress, ansiedad of fobia severo ta multiplica. Continue reading “Post Traumatic Stress Disorder – PTSD y EMDR”
Algun comentario di Facebook: Lilian Leest: ‘It was fantastic, Ingrid..thanks again!!will keep pending for the next!!’ Lydia Paesch a bisa ‘Mi ta recomenda tur cu por tin e oportunidad pa bai e workshop aki e ta algo den un palabra “Fantastico”‘. Diasabra, 15 oktober ta ripiti e workshop ‘Wellness cu Puro Naturalesa’. Costo: 25 florin. Participa y anjadi anja y felicidad na bo bida!
Tabatin asina hopi bunita comentario riba e workshop cu e organisadornan Ingrid Werleman y Francis Bulters a dicidi di organisa un workshop mas. Di e forma aki mas tanto hende por probecha di su efecto pa asina haja un dushi experencia con fantastico bida por ta. Tin ora ta juist mei mei di tur turbulencia y drukte, ta bon pa nos traha tempo pa nos mes. Asina tabatin varios participante cu a bisa cu nan tabata hopi druk cu otro cos, pero a traha tempo toch pa bin y a keda hopi contento cu e decishon aki. Algun comentario di Facebook: Lilian Leest: ‘It was fantastic, Ingrid..thanks again!!will keep pending for the next!!’ Lydia Paesch a bisa ‘Mi ta recomenda tur cu por tin e oportunidad pa bai e workshop aki e ta algo den un palabra “Fantastico”‘. Johan Koop a bisa: ‘Het lijkt wel vakantie, zo relaxed’. Faritah Luidens a.k.a. Tica Bashabou a manda un sms cu despues di 3 dia ainda su cutis tabata suavecito di e crema pa masseer traha den cushina di Francis y Ingrid. Un crema puramente natural cu por usa pa curpa y cabey. Continue reading “Un biaha mas Workshop ‘Wellness cu Puro Naturalesa’diasabra oktober 15”
Hopi biaha nos ta laga un otro hende determina con nos mester ta, sin mira nos propio potencial. Nos auto ta kibra den dos y e ora numa nos ta corda cu nos mester a mantene mas miho… mescos ta conta pa nos mes! No warda te ora bo kibra den dos pa mantene bo mes. Realisa kico bo ta bal. ‘Esaki ta conta pa bo auto tambe’, Ricardo, donjo di C.A.R.S. ta bisa mi cu su sonrisa di semper.
Mi ta corda cu na un workshop tocante e nificacion di nos sonjonan, hopi hende tabata conta nan sonjo den cua un auto ta aparece. Un meneer a conta di un sonjo unda e auto ta kibra den dos, significando asina e kiebra cu tin den su bida na e momento ey. Un otro a conta di un auto cu ta cuminsa bula mescos cu avion. Ami a conta di un sonjo di un auto cu mi ta core aden, pero mi no sa di ken e ta… e pregunta tabata ‘ta ken ta stuur/maneha e auto di mi bida?’. Oeps…mi no sa, pasobra mi no sa di ken e auto ta…
Hopi biaha nos ta laga un otro hende determina con nos mester ta, sin mira nos propio potencial. Nos auto ta kibra den dos y e ora numa nos ta corda cu nos mester a manten’e mas miho… mescos ta conta pa nos mes! No warda te ora bo kibra den dos pa mantene bo mes. Realisa kico bo ta bal. ‘Esaki ta conta pa bo auto tambe’, Ricardo, donjo di C.A.R.S. ta bisa mi cu su sonrisa di semper. Continue reading “Auto y sonjo y ken ta maneha e auto di bo bida”
Un bunita actividad pa sera vakantie y cuminsa scol jen di etiket…Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.
Kaylee,reina di carnaval ta un buki di etiketa pa mucha.
Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.
Parti 2 di e Storia di Al Figaroa…Aki na Aruba y na mundo tin mucho mas, mucho mas hende cu por comunica cu cierto criaturanan. No lubida cu tin un diferencia entre cria un bestia na cas y stime, cu cria diferente o mesun bestia tur dia cu amor, paso simplemente bo por comprondenan. Daniël Leo cu su Leonnan? Oom Fai cu su Lora? E Bieu cunucero cu su cabrito y carnenan? Mi tin sigur bo tambe a yega di tende di uno. Pero pakiko riba cuatro di oktober? Dicon precisamente e fecha ki?
Ta siglo 11 y e anja ta 12, dia cu Francisco di Bernardone trankilamente den oracion ta cana drenta un pueblo cu ta tur trastorna. Segun e ta pasa cana entrenan y ta tende nan storia, Francisco a bin compronde cu ta trata aki di un wolf cu ta baha for di sero anochi y atacanan y ta come nan carnenan.
Un contibucion di Al Figaroa
Aki na Aruba y na mundo tin mucho mas, mucho mas hende cu por comunica cu cierto criaturanan. No lubida cu tin un diferencia entre cria un bestia na cas y stime, cu cria diferente o mesun bestia tur dia cu amor, paso simplemente bo por comprondenan. Daniël Leo cu su Leonnan? Oom Fai cu su Lora? E Bieu cunucero cu su cabrito y carnenan? Mi tin sigur bo tambe a yega di tende di uno. Pero pakiko riba cuatro di oktober? Dicon precisamente e fecha ki?
Ta siglo 11 y e anja ta 12, dia cu Francisco di Bernardone trankilamente den oracion ta cana drenta un pueblo cu ta tur trastorna. Segun e ta pasa cana entrenan y ta tende nan storia, Francisco a bin compronde cu ta trata aki di un wolf cu ta baha for di sero anochi y atacanan y ta come nan carnenan. Continue reading “Dia di tur criatura y Fransisco”


text:
Kralendijk – Durante e dos temporadanan binidero Boneiru i e klup di futbòl profeshonal PSV ta bai traha intensivamente huntu. PSV ta bai kuminsá ku entre otro aktividat di Soccer School pa laga nos muchanan sera konosí ku PSV Academy. Banda di esei e klup ta bai duna formashon na treinernan lokal.
E ekspanshon di aktividatnan pa Boneiru ta parti di e strategia di internashonalisashon di PSV. Esaki ta dirigí su mes entre otro riba desempeño di aktividat di visibilidat na Nortamérika, Sentroamérika i Suramérika. Banda di e aktividatnan sosial i di futbòl, PSV ku osten di Brainportpartnership ta bai kompartí konosementu tokante desaroyo di ‘startups’ i empresanan ‘scale-up’. Den region di Brainport, High Tech Campus Eindhoven ta un inkubador pa empresanan nobo i kresiente den e sektor tékniko i ta yuda empresanan nobo òf eksistente ku inisio i desaroyo di nan aktividatnan empresarial
Banda di esei, e inkubador ta sostené entre otro ku alohamentu, entrenamentu di gerensia i akseso na finansiadó i ku trabou di ret. “Esaki ta kuadra ku esfuersonan di Entidat Públiko Boneiru den kuadro di diversifikashon di nos ekonomia. E konekshon di PSV ku Brainport i nan aspirashon kontinuo pa alkansá ‘e siguiente nivel’ ta kuadra ku nos vishon i ta un promé paso den direkshon di un desaroyo ekonómiko duradero pa Boneiru”, segun diputado Hennyson Thielman di Desaroyo Ekonómiko.
Eskoho stratégiko
Boneiru ta poniendo pasonan konkreto pa keda desaroyá su mes sosialmente i ekonómikamente i pa esei ta en buska di partnernan stratégiko. Diputado James Kroon di Deporte ta bisa e siguiente tokante e kolaborashon aki: “Entidat Públiko Boneiru ta mira den PSV un partner ku por dunae deporte i nos isla un ‘boost’.”Nick de Graaf, International sales manager di PSV ta bisa ku durante e temporadanan binidero, e klup ta biaha ku diferente delegashon pa Boneiru. “Nos ta entusiasmá ku nos por kontribuí ekonómikamente i sosialmente ku nos aktividatnan na e isla.” Direktor komersial Frans Janssen ta agregá: “E eskoho pa Boneiru ta unu stratégiko pa nos tambe. Ku e koperashon akí, mas hende ta bin den kontakto ku nos klup i nos vishon. Ku esei nos ta hasi nos alkanse i e impakto di PSV den mundu mas grandi.”


text:
Mundo ta birando grandi.  Pa aña 2050, 22 % di mundo lo ta ariba 60 aña.
Lo tin mas 60 plus cu mucha! Prome biaha den historia humano!
Hende grandi ta trece recuerdonan bunita y inolvidabel den bida di otro. Un mucha ta afortuna ora e lanta cu cari├▒o y sabiduria di un hende grandi rond di dje. Sea famia of amistad. Hende grandi ta comparti sabiduria, experiencia y storianan bunita. Nan ta manera un guia ya cu nan ta inspira pa sigui lucha y adverti pa peligernan.
Na Aruba hendenan grandi a/ta cumpli cu nan responsabilidadnan na bienestar di Aruba. Nan por y ta traspasa nan conocemento, nos historia, norma-, balor-, tradicion- y custumbernan. Sea den seno familiar y of den gruponan. Desaroyonan rapido den nos comunidad ta exigi sosten urgente y continuo na nan trabou di traspaso p.e. documenta y pasa informacion ariba radio/tv/medionan social.
En conexion cu dia internacional di hende grandi dia 1 oktober, Grupo Nucleo Fundacion Movemento ta bida ta proclama e luna di october 2020 como luna di hende grandi. Lo tin diferente actividad na unda lo mustra e balor y forza cu nos hende grandi tin den e temponan aki.
Aruba Pabien!
Un cari├▒o, un atencion chikito of un gradicimiento sincero ta haci un otro hende semper feliz!
Ban cuida nos mes pa por cuida nan.


text:
Oranjestad-Miembronan di MEP ta drumi, soña y lanta cu fantasianan di corupcion y abuso di placa di pueblo. Nan a keda asina traumatisa door di tur e corupcion y violacion di ley di comptabilidad cometi durante di e gobernacion di MEP, cu nan deseo di mas grandi ta pa gara AVP den cosnan similar. E raport di WODC a documenta e tantisimo casonan di corupcion y abuso di poder bou gobierno di MEP y cu a envolve e ministernan directamente. Nan no por bisa cu e no ta berdad!
SOÑO DI MEP vs REALIDAD
E soño di MEP pa cara AVP den casonan di corupcion of maluso di fondonan publico ta asina fuerte cu den tur proyecto nan ta wak corupcion of mal uso di fondonan. Recientemente e lider di MEP mes a haci un calculacion di e costo di e “Green Corridor”, e caminda nobo entre Playa y San Nicolas. E lider di MEP a yega na e conclusion cu e costo no ta 292 miyon pa contruccion y mantencion pa 18 aña manera Parlamento a aproba, pero cu e suma ta hopi mas. Ela calcula cu 440 miyon ta disparce den saco di politiconan y hendenan liga na AVP. Riba peticion di un miembro di Parlamento di AVP, Banco Central a manda Parlamento un carta den cual e ta splica y corrigi e acusacion di e lider di MEP completamente. Banco Central ta bisa bon cla cu e suma di e construccion y mantencion ta manera Parlamento a aproba. E acusacion y gañamento di e liderdi MEP atrobe a wordo para. Pero e no ta siña di tur e biahanan cu a gar’e ta gaña.
CFT
Awor e lider di MEP a coi un frase di un raport di CFT pa bisa cu di tur e placa cu gobierno a inverti ta un procent so a bay den infrastructura. E remarke aki di e lider di MEP y di CFT, ta confirma cu nan no ta di acuerdo cu hopi di e placa cu gobierno a inverti den forsa di compra di pueblo, tabata inversionnan necesario pa stimula economia y mehora e calidad di bida di pueblo, compara cu na unda MEP a lagu’e na fin di 2009. Pa mehora forsa di compra mey mey di e crisis cu MEP a laga nos pais aden y pa stimula economia, AVP den gobierno y Parlamento, a scohe pa baha BBO. Ora esaki no a duna e resultado desea, a dicidi di yuda e Pueblo directamente. A baha prijs di awa y coriente, a duna trahadornan di gobierno e indexering cu nan no a haya pa 7 aña y a drecha e posicion di miles di trahado; a duna trahadornan den sector priva ayudo directo den na salario den forma di e “reparatietoeslag”. Tambe a duna pensionadonan, viuda y huerfanonan esaki. A hisa e onderstand y mehora e entrada di mamanan soltera y nan jiunan. A duna tur mucha di scol e “schoolgeld toelage”. Awor a caba di baha e prima cu tur trahado ta paga pa seguro medico. Tur esaki cu ta yega un suma di mas cu 500 miyon pa aña, tambe ta parti di e inversion den nos hendenan. Esaki tambe MEP ta contra! Esaki ta loke MEP a y ta yama malgastamento di placa. E realidad ta cu door di inverti directamente den forsa di compra di majoria di Pueblo, nan por a tene cabez riba awa durante di e crisis cu MEP a laga nos pais aden. E realidad ta cu ta door di e extra placa aki cu pueblo a haya pa usa diariamente, negoshinan tambe a haya benta y a keda riba pia. Economia a sigui draai. Segun Banco Central esaki (= consumo) ta e didos factor mas importante den crecemento economico. Anto MEP ta acusa cu e placa aki a disparce. E pregunta di MEP na unda e placa a bay tin un contesta: e placa a bay pa Pueblo. Y MEP tabata contra!


text:
Regata adaptá ku deporte, ku stènt i sin grupo musikal
Regata adaptá ku deporte, ku stènt i sin grupo musikal
Kralendijk – Regata ta sigui e aña akí den forma adaptá, asina gezagheber Rijna a duna di konosé na nòmber di Kolegio Ehekutivo. E kompetensianan di boto ta sigui manera planiá, ta pèrmití stènt, pero aktuashon musikal i evento durante anochi no ta posibel e aña akí. Teniendo kuenta ku e kantidat di kontagio i e preshon haltu riba hòspital, Kolegio Ehekutivo a skohe pa un Regata adaptá. Na e momentu akí tin tres pashènt di COVID-19 hòspitalisá. Durante e wikènt tras di lomba un pashènt a fayesé komo konsekuensia di COVID-19.
‘Awor akí ta konsiderá e festividatnan ku normalmente ta tuma lugá durante Regata komo evento di riesgo haltu. Nos a mira kon na nos islanan ruman a surgi brote na fiesta grandi. Si nos wak e kantidat di kontagio na Boneiru i e preshon di esei riba kuido, ta iresponsabel pa organisá evento grandi ku un riesgo haltu awor akí. P’esei ku doló na nos kurason nos a skohe pa un Regata adaptá,’ segun deklarashon di gezaghèber Rijna


text:
27 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
27 di mei ta e di 147 dia di aña (148 den un schrikkeljaar) riba e kalènder gregoriano. Ta resta 218 dia pa finalisa e aña.
A sosodé[editá | editá fuente]
- 2007 - Na Venezuela, Radio Caracas Televisión tabatin su último dia di transmishon despues ku presidente Hugo Chávez no e renoba e permiso pa transmiti.
A nase[editá | editá fuente]
- 1891 - Lloyd Gaston Smith (†1958), altu funshonario merikano di refineria Lago na Aruba.
A fayesé[editá | editá fuente]
- 1964 - Jawaharlal Nehru (74), premier di India (1947-1964)
A selebrá/konmemorá[editá | editá fuente]
- Bolivia - Dia di Mama
- Peru - Dia di Idioma Nativo